text: საკუთარი სახელი ზურაბიშვილი შეიძლება აღნიშნავდეს ერთ-ერთ შემდეგ პიროვნებათაგანს: არჩილ ზურაბიშვილი — ინჟინერი, პოლიტიკური ემიგრანტი ვალერიან ზურაბიშვილი — ეკონომისტი დავით ზურაბიშვილი — ჟურნალისტი, მწერალი, პოლიტიკოსი ივანე ზურაბიშვილი — საზოგადო და პოლიტიკური მოღვაწე, პუბლიცისტი, მთარგმნელი ილია ზურაბიშვილი — მწერალი, ხელოვნებათმცოდნე ირაკლი ზურაბიშვილი — მეცნიერი სამთო დარგში ლევან ზურაბიშვილი — ინჟინერი, პოლიტიკური ემიგრანტი მიხეილ ზურაბიშვილი — რუსეთის იმპერიის არმიის გენერალ-მაიორი სალომე ზურაბიშვილი — დიპლომატი, პოლიტიკოსი ქართული გვარები


Page 1 of 1 ბედნიერი Posted: Sun Jan 22, 2023 9:19 pm by ManseBruit ბედნიერი დღე თქვენ, ლამაზი ხალხი.მე ვფიქრობ, რომ მაქვს იდეა, რომელიც კაზინო მე ვაპირებ დაახლოებით ამოიწურა.და თავს ძალიან მოწყენილად ვგრძნობ.მე მაქვს რამდენიმე ასეული დოლარი ფსონი, მაგრამ მე არ მინდა ამის გაკეთება კაზინო ვიცი.მე ეს თავისებურებად მიმაჩნია, მაგრამ მე ვარ ის, რაც ვარ! Re: ბედნიერი Posted: Sun Jan 22, 2023 10:39 pm by Colton_Brown ეჭვგარეშეა, ის უფრო და უფრო პოპულარული ხდება იმის გამო, რომ შემოსავლის ეს გზა მართლაც საინტერესო და მოსახერხებელია. სხვათა შორის, როგორც თქვენ უნდა, მინდა აღვნიშნო, ამ საიტზე 1xbet სადაც თქვენ შეძლებთ წაიკითხოთ მიმოხილვა ერთი bookmaker საიტი snd შემდეგ ცდილობენ გამოიყენონ ეს, რათა ფსონების სხვადასხვა სპორტული ფეხბურთელები ფეხბურთის და ფულის შოვნის, რომ. მე ვფიქრობ, რომ ეს მართლაც მაგარია.


- დღევანდელი ქართული რეალობა- ქვეყანას მართავს “სამოქალაქო სექტორი”, საზოგადოებამ ყოველგვარი პროტესტის გარეშე მიიღო მემკვიდრე, მიიღო დათქმა იმის შესახებ, რომ მას 20 წელში გაზრდიან და ჩამოაყალიბებენ. მოდი, პირდაპირ გკითხავ, დგას ბიძინა ივანიშვილი ჰუმანიზაცია-დეჰუმანიზაციის ფაზებს მიღმა? სააკაშვილმა და ვერც სხვა ყოფილმა ლიდერებმა ეს ვერ შეძლეს...


source: CulturaX

text: სუს-ის უფროსი საქართველოში ევროკავშირის სადამკვირვებლო მისიის (EUMM) ახალ ხელმძღვანელს შეხვდა » kvira.ge განთავსების დრო 13:09 26.06.2020 28 უწყების ინფორმაციით, შეხვედრის მონაწილეებმა სახელმწიფო უსაფრთხოების სამსახურის უფროსს გაუზიარეს საკუთარი შეფასებები ადგილზე არსებული უსაფრთხოების ვითარებასთან დაკავშირებით და მიაწოდეს უახლესი ინფორმაცია ოკუპირებულ ტერიტორიებსა და საოკუპაციო ხაზის მიმდებარედ არსებულ სიტუაციაზე. ქართული მხარე საოკუპაციო ხაზის გასწვრივ დაფიქსირებულ ე.წ. ბორდერიზაციის უკანონო პროცესს, რუსეთის საოკუპაციო ძალების მიერ ე.წ. გადასასვლელების დახურვის გადაწყვეტილებასა და მის თანმდევ ნეგატიურ შედეგებს შეეხო. ასევე, ყურადღება გამახვილდა ოკუპირებულ ტერიტორიებზე ჰუმანიტარული კუთხით არსებულ მძიმე ვითარებაზე, მათ შორის, COVID-19-ის პანდემიის კონტექსტში. აქცენტი გაკეთდა ევროკავშირის სადამკვირვებლო მისიის (EUMM), როგორც ერთადერთი საერთაშორისო სადამკვირვებლო წარმომადგენლობის განსაკუთრებულ როლზე და კიდევ ერთხელ ხაზგასმით აღინიშნა მისიის მანდატის თანახმად ოკუპირებულ ტერიტორიებზე მისი შეუზღუდავი წვდომის გადაუდებელი საჭიროება. შეხვედრაზე მხარეებმა ასევე განიხილეს მოლაპარაკებების არსებული ფორმატების, კერძოდ, ჟენევის საერთაშორისო დისკუსიებისა და ინციდენტების პრევენციისა და მათზე რეაგირების მექანიზმის პოტენციალის ეფექტურად გამოყენებისა და გაძლიერების აუცილებლობა.


cb0c დაავადებათა კონტროლის ეროვნული ცენტრის ხლემძღვანელის ინფორმაციით, ქვეყანაში, სავარაუდოდ, ვირუსის საყოველთაო გავრცელება იწყება. ამირან გამყრელიძე აცხადებს, რომ სურათი ჰგავს იმ საწყის ეტაპს, რაც ქვეყანამ უკვე გაიარა, არსებობს კლასტერები, რასაც ეპიდემიოლოგები უკვე სწავლობენ. "დაიწყო ე.წ კლასტერული გავრცელება, ჩამოყალიბებული კლასტერები გვაქვს, გურიაში, სამეგრელოში და შიდა ქართლში. ეს ნიშანია იმისა, რომ შესაძლებელია, დაიწყოს საყოველთაო გავრცელება ქვეყანაში. შეიმჩნევა ეპიდვითარების გაუარესება და საზოგადოებას უნდა ვუთხრათ, რომ მოსალოდნელია მესამე ტალღა, რამაც შეიძლება დაგვაბრუნოს ნოემბერ-დეკემბრის ვითარებაში,"- ამბობს დაავადებათა კონტროლის და საზოგადოებრივი ჯანმრთელობის ეროვნული ცენტრის გენერალური დირექტორი ამირან გამყრელიძე. კასპის ერთ, გურიის სამ და ზუგდიდის ერთ სოფელში, მესამე დღეა, შეზღუდვები მოქმედებს. სამივეგან გამშვები პუნქტია მოწყობილი.


text: ელისაბედ მეორე ნიკა გვარამიას "sir"-ის ტიტულს მიანიჭებს – ოთო სტეფანიშვილი | MULTIMEDIA.GE ელისაბედ მეორე ნიკა გვარამიას "sir"-ის ტიტულს მიანიჭებს – ოთო სტეფანიშვილი საინფორმაციო სააგენტო "მარშალპრესი"-ს დირექტორი ოთარ სტეფანიშვილი სოციალურ ქსელში იუმორისტულ პოსტს აქვეყნებს, რომელიც ინტერპოლის მიერ ძებნილი პირის დაკავებას ეხება. "რუსთავი 2-მა ხომ იპოვა ინტერპოლის ძებნილი – ხოდა დიდი ბრიტანეთში ლორდთა პალატაში სულ დედის იმის გინებით ითხოვენ ლორდები მი – 6-ის და მი – 7-ის გაუქმებას და "რუსთავი 2"-სთვის დაზვერვის, კონტრდაზვერვისა და ტერორიზმთან ბრძოლის უფლებამოსილების გადაცემას. ასევე ბრიტანეთის დედოფალი ელისაბედ მეორე აპირებს სირ – ის (ბრიტანულად sir -ის ტიტული) მიანიჭოს ნიკა გვარამიას Nika Gvaramia, სანდო წყაროს ინფორმაციით დედოფალს აცნობეს, რომ ნიკა გვარამია უკვე სარგებლობს "სირ-ის" ტიტულით საქართველოში და ბრიტანული "სირ-ის" ტიტულიც მეტად დაამშვენებდა."– წერს სტეფანიშვილი ფეისბუქში.


text: რადიო "არდაიდარდო" - მხიარული არდადაგები - რაბათი მხიარული არდადაგები - რაბათი ქალაქი ახალციხე მე-9 საუკუნით თარიღდება. მის აღმშენებლად მიიჩნევენ გუარამ მამფალს-ტაო-კლარჯეთის მეფის, აშოტ I კურაპალატის უმცროს ვაჟს. მისი თავდაპირველი სახელწოდება იყო "ლომსია". ქალაქის სახელწოდება უნდა შეცვლილიყო 12 საუკუნის დასაწყისში-ახალი ციხის აშენების, ან ძველი ციხის განახლების გამო. ისტორიულ წყაროებში ახალციხე პირველად 13 საუკუნის დასაწყისში, 1204 წელს, ბასიანის ომის დროს არის მოხსენიებული. მემატიანე ქალაქის ახალ სახელწოდებას პირველად მოიხსენიებს ცნობილი სარდლების - შალვა და ივანე ახალციხელების დახასიათებისას: "წინამძღოლად იყო ზაქარია მხარგრძელი - ამირსპასალარი და ორნიცა იგი ძმანი ახალციხელნი - შალვა და ივანე". ახალციხის მოხერხებულმა გეოგრაფიულმა მდებარეობამ იმთავითვე განაპირობა სამხრეთ საქართველოს ეკონომიკურ, პოლიტიკურ და კულტურულ ცენტრად ჩამოყალიბება. ახალციხეზე გადიოდა სახმელეთო სავაჭრო- საქარავნო გზები: აჭარა-შავშეთისაკენ, იმერეთისაკენ, ქართლისაკენ, ახალქალაქ-ყარს-არტაანისაკენ. ეს გზები საქართველოს აკავშირებდა ბიზანტიასთან (შემდგომში თურქეთთან) და აღმოსავლეთის ქვეყნებთან. ქალაქი ახალციხე სამი ნაწილისაგან შედგებოდა: ქალაქის, ციხე-სიმაგრისა და ციტადელისაგან. ციხე-სიმაგრეს შემოვლებული ჰქონდა სამი გალავანი კარიბჭითა და სათვალთვალო კოშკებით. იგი შემოგარენს მიწისქვეშა გვირაბებით უკავშირდებოდა. მის ტერიტორიაზე განთავსებული იყო: "სააჯო კარი", "საჭურჭლე სახლი", "ზარდახანა", "ზარაფხანა", "ქარავან-სარაები", სახელოსნოები, აბანოები და ეკლესიები, 18 საუკუნიდან მეჩეთი, მედრესე, მინარეთი. ციტადელში იჯდა ქალაქის მმართველი- ჯერთორელ-ახალციხელები, შემდეგ ათაბაგ-ჯაყელები. ისტორიული მოვლენების შედეგად ახალციხეში სხვადასხვა დროს დასახლდა სხვადასხვა ეროვნების ხალხი: ებრაელები, სომხები, ბერძნები, რუსები და თურქები. ქალაქი ახალციხე ტოლერანტობის სიმბოლოდ იქცა. სამხრეთმა საქართველომ საუკუნეების განმავლობაში დიდი წვლილი შეიტანა საერთო ქართული კულტურის განვითარებაში. მოსე ჯანაშვილის თქმით, მესხეთმა საქართველოსათვის ისეთივე როლი შეასრულა მეცნიერების, მწერლობის, კულტურისა დახელოვნების დარგში, როგორიც საბერძნეთმა კაცობრიობისათვის. XX საუკუნეში ახალციხის ციხის ტერიტორიაზე განლაგდა ორი დაწესებულება: სამცხე-ჯავახეთის ისტორიის მუზეუმი და სამხედრო ჰოსპიტალი. 2011-2012 წლებში ციხის კომპლექსი სრულად განახლდა (7-8 ჰექტარი ფართობი): აღდგა ციხის მთლიანი გალავანი და ყველა გოდოლი სათოფურებით და ქონგურებით. ციხის ზედა ნაწილში ასევე აღსდგა ყველაზე უძველესი IX-X სს-ის მართლმადიდებლური ტაძარი. რესტავრაცია ჩაუტარდა ჰაჯი ახმედ ფაშა ჯაყელის მიერ აგებულ მეჩეთს, მედრესესა და მინარეთს, მოხდა ჯაყელების სასახლის რეაბილიტაცია, აღდგა ციტადელი მთავარი კოშკითურთ. ციხის ქვედანაწილში სადაც სამხედრო გოსპიტალი იყო განთავსებული, განახლდა მდინარე ფოცხოვისკენ ჩასასვლელი გვირაბი. მოეწყო ტურიზმისთვის საჭირო ინფრასტრუქტურა: გაშენდა დასასვენებელი სკვერები,თანამედროვე სტანდარტებთან შესაბამისი სასტუმრო, კაფე-ბარები,რესტორანი, მაღაზიები, ბანკები და ყველა ის საჭირო ობიექტი,რომლებიც ტურისტს მისცემს საშუალებას საინტერესოდ და კომფორტულად გაატაროს დრო, დაისვენოს და გაერთოს. ციხის ზედა ნაწილში- ჯაყელების განახლებულ სასახლეში, კვლავ განთავსდა საქართველოს ეროვნული მუზეუმის სისტემაში შემავალი სამცხე-ჯავახეთის ისტორიის მუზეუმი. იგი თანამედროვე, საერთაშორისო სტანდარტების მუზეუმია, სადაც განახლებულ ექსპოზიციაზე წარმოდგენილია ივანე ჯავახიშვილის სახელობის სამცხე-ჯავახეთის და სიმონ ჯანაშიას სახელობის საქართველოს ისტორიის მუზეუმების ექსპონატები. ასევე, კორნელი კეკელიძის სახელობის ხელნაწერთა ეროვნული ცენტრის მასალები. მნახველს შესაძლებლობა აქვს გაეცნოს საქართველოს ისტორიის ძირითად ეტაპებსა და სამცხე-ჯავახეთის ისტორიას, კულტურასა და ყოფას უძველესი დროიდან XX საუკუნის ჩათვლით. მუზეუმის განახლებულ ექსპოზიციაზე წარმოდგენილია ფართო საზოგადოებისათვის დღემდე უცნობი და საყოველთაოდ აღიარებული მდიდარი მასალა: არქეოლოგიური, ნუმიზმატიკური, ისტორიული, ეთნოგრაფიული, ეპიგრაფიკული, ხელნაწერი და ძველი ნაბეჭდი წიგნები. ნათია ხუციშვილი რაბათის ციხის დირექტორი: - რაბათის ციხე ოთხივე სეზონზე მუშაობს, თუმცა მას უმჯოსია ახალციხის ციხე ვუწოდოთ. გაზაფხულთან ერთად ტურისტების მატებას ველით, იანვარ-თებერვალში უკვე 3000-ზე მეტ ტურისტს ვუმასპინძლეთ. ისინი არიან როგორც ქართველები, ისე უცხოელები. ძალიან ბევრი დაგეგმილი ღონისძიება გაქვს. აპრილის ბოლოს ტურიზმის დეპარტამენტთან ერთად სეზონის გახსნა მოხდება, იქნება კონცერტები, გამოფენები და ა. შ. ახალციხის ციხე უნიკალურია და მისი წყალობით ჩვენი რეგიონი ძალიან პოპულარული გახდა. მინდა ყველას ვურჩიო, რომ ჩამობრძანდნენ და ნახონ. ჩვენ ახალციხის მერიის დაქვემდებარებაში ვართ და ჩვენი მერი, გიორგი კოპაძე დიდ ყურადღებას აქცევს მას. ქვედა ტერიტორიაზე, იქ სადაც საავადმყოფო იყო, ამოქმედდა ჯინო ველნესი, მაღაზიები, რესტორნები და ა. შ. გვყავს სხვადასხვა ენოვანი გიდები. ბილეთის ღირებულება გახლავთ სკოლის მოსწავლეებისთვის 1 ლარი, სტუდენტისთვის 2 ლარი, ვიზიტორი საქართველოს მოქალაქე 5 ლარი, უცხოელისათვის 7 ლარი, ქართულ ენაზე გიდის მომსახურება 10 ლარი, უცხოურ ენაზე კი 20 ლარი. სასტუმრო "ჯინო ველნესის" აღმასრულებელი დირექტორი თეონა ჩოკოლაშვილი: - მოგვიყევით სასტუმროს შესახებ: - 38 ოთახი გვაქვს, არის სხვადასხვა ტიპის ნომრები. სასტუმრო ციხე სიმაგრის ტერიტორიაზეა და ინტერიერში იგრძნობა სიძველის ელემენტები, თუმცა თანამედროვე სტილშია გადაწყვეტილი. ტურისტების რაოდენობამ შარშანდელთან შედარებით მოიმატა. მომხმარებელს ვთავაზობთ გამაჯანსაღებელ პროცედურებს და ეს ნომრის საფასურში შედის. ფასები ორ ადამიანზე 165 ლარიდან იწყება, მაქსიმალური ფასი კი საპრეზიდენტო ლუქსში 340 ლარია.


ცნობილი სახეები და მათი ბავშვობა 11 აპრ. 2020, 18:31:35 ბიონსეს პროფესია თავიდანვე განსაზღვრული იყო, ის ხომ მუსიკალური ლეიბლის მენეჯერისა და სტილისტის ოჯახში დაიბადა. მომავალი ვარსკვლავი სკოლაში ჯაზურ ცეკვებს სწავლობდა, 7 წლის კი უკვე ტალანტების კონკურსებზე გამოდიოდა. ემინემის ბავშვობას „მოგზაურთა კლუბი“ შეიძლება ვუწოდოთ. იგი მთელი ბავშვობა სახლ-ფურგონით შტატიდან შტატში დადიოდა თავის მარტოხელა დედასთან ერთად. მან საკმაოდ მძიმე პერიოდები გადაიტანა. ფერჯიმ მშობლების დახმარებით მიაღწია წარმატებას შოუბიზნესში. გოგონა ჯერ კიდევ 9 წლის იყო, როცა რეკლამებსა და დაბალბიუჯეტიან სერიალებში თამაშობდა. მსოფლიოს საუკეთესო "სახურავის ბარები"


source: fineweb

text: simartle ძაან სიმართლეს ამბობ შენ!!!! 100%!!!!!!!!!!!!! მე კონტანტინეს დიდოსტატის მარჯვენა რომ წავიკიტხე, ღმერთო ჩემო, გაოგნებული დავდიოდი, ეს არის ულამაზესი პოემა ლექსად დაწერილი! ანდა ვაჟას პოემები! ანდა გალაქტიონი! და რუსტაველი გენიაა მსოფლიოს ლიეტრატურაში! განუმეორებელი! ამათი დაწერილი ქართული ულამაზესია ნამდვილად! მადლობ, რომ შემახსენე. ანდა გოგლას 'ყივჩაღის პაემანი' ; ყორღანებიდან გნოლი აფრინდა ყაბარდოს ველი გარდაიარა, ისევ აღვსდექი მუხრანის ბოლოს ჩასაფრებული ვსინჯავ იარაღს. ქსანზედ, არაგვზედ ისევ ყვავიან ხოდაბუნები თავთუხებისა შენი ტუჩები ისე ტკბილია როგორც ბადაგი დადუღებისას. ტრამალ და ტრამალ გამოგეკიდე შემოვაჯერე გზები მტვრიანი, მცხეთას ვუმტვრიე საკეტურები, ვლეწე ტაზრები კელაპტრიანი. მაგრამ თავადაც დაილეწება, დაბადებულა ვინც კი ყივჩაღად მუზარადიან შენს ქმარს შემოვხვდი თავი შუაზედ გადამიჩეხა. მოდი, მომხვიე ხელი ჭრილობას ვეღარა ვხედავ, სისხლით ვიცლები, როგორც საძროხე ქვაბს ოხშივარი ქართლის ხეობებს ასდით ნისლები, მოდი გეძახი ათას წლის მერე, დამნაცროს ელვამ შენის ტანისამ ვარდის ფურცლობის ნიშანი არის და დრო ახალი პაემანისა! ულამაზესი ლექსი, ულამაზესი სიტყვები! ბოდიშით, ტუ კარგად აღარ მახსოვს ეს ლექსი და რამე შეცდომა დავუშვი .


text: უმაღლეს სასწავლებლებში - მათ შორის, თბილისის ივანე ჯავახიშვილის სახელობის სახელმწიფო უნივერსიტეტში - რეფორმის სახელით დაწყებულმა ცვლილებებმა უნივერსიტეტის რექტორს პროფესორ-მასწავლებელთა დიდი ნაწილი დაუპირისპირა. ეს უკანასკნელნი მიიჩნევენ, რომ რექტორი, პრეზიდენის მითითებით, უნივერსიტეტში არადემოკრატიულ პროცესებს ავითარებს და ამით არანაირად არ უწყობს ხელს სასწავლო პროცესის გაუმჯობესებას, პირიქით - აუარესებს მას. უნივერსიტეტის რექტორს რუსუდან ლორთქიფანიძეს პროფესორ-მასწავლებლების პრეტენზიების მოსმენა ორშაბათს უნივერსიტეტის დარბაზის შეკრებაზე მოუხდა. მინდა გესაუბროთ იმის შესახებ, თუ რამდენად მწვავე იყო ეს შეხვედრა და რამდენად სერიოზულია რექტორთან მისი თანამშრომლების დაპირისპირება. საუნივერსიტეტო დარბაზი ორშაბათს ინივერსიტეტში მიმდინარე ცვლილებებთან დაკავშირებით რექტორის მორიგი ახსნა-განმარტებების მოსასმენად შეიკრიბა. პროფესორ- მასწავლებლებს რექტორისგან პასუხის მოსმენა სხვადასხვა მწვავე შეკითხვებზე სურდათ, შეკითხვები კი იყო ასეთი: რა ლოგიკას და უნივერსიტეტში სასწავლო პროცესის განვითარების რა სტრატეგიას ეფუძნება ფაკულტეტების გამსხვილების გადაწყვეტილება? უნივერსიტეტის ხელმძღვანელობას აქვს თუ არა, საერთოდ, შემუშავებული ასეთი სტრატეგია? რა უფლებით და რა სინდისით მოაწერა ხელი რექტორმა ერთბაშად უნივერსიტეტის 800 თანამშრომლის სამსახურიდან დათხოვნის შესახებ ბრძანებას? და ასე შემდეგ. დავიწყოთ ამ უკანასკნელ შეკითხვაზე რექტორის პასუხით, რადგან დიდი დარბაზის შეკრებაზე ყველაზე მწვავე რეაქცია სწორედ ამ შეკითხვაზე პასუხს მოჰყვა. [რუსუდან ლორთქიფანიძის ხმა] ”ის სიები არ არის ჩემი ხელმოწერილი; ის სიები, თქვენ ძალიან კარგად იცით, საიდან არის...” [პროფესორ-მასწავლებლების ხმები ] ” მაშინ გადადექი! გადადექი! გადადექი! გადადექი!.” ეს შეძახილები მოჰყვა რექტორის განმარტებას იმის შესახებ, რომ მას არ გადაუწყვეტია უნივერსიტეტის სამეცნიერო-ლაბორატორიების თანამშრომლების სამსახურიდან გაშვება, რომ ისინი შემცირებულთა რიგებში განათლების სამინისტროს გადაწყვეტილებით მოხვდნენ, რისი მიზეზიც, თავის მხრივ, დაფინანსების საკითხი გახდა. რექტორმა აღნიშნა, რომ უნივერსიტეტის კადრების 800 თანამშრომლით შემცირების შესახებ აქამდე თავადაც არაფერი იცოდა, რაზედაც მიიღო საპასუხო შეკითხვა: [ერთ-ერთი ლექტორის ხმა] ”თუკი თქვენ ამბობთ, რომ ეს თქვენი ხელით არ მომხდარა და ამის შესახებ თქვენ არაფერი იცოდით, მე მინდა გკითხოთ: იცით თქვენ, საერთოდ, რა ხდება და საით მიდის უნივერსიტეტი? ” პროფესორ-მასწავლებლების შეკითხვები ტრიალებდა ასეთი თემის გარშემო: რა ხდება და საით მიდის უნივერსიტეტი ? საერთოდ, რა უნდა და რისთვის უკავია რექტორის პოსტი რუსუდან ლორთქიფანიძეს? [კოტე ჯანდიერის ხმა] ”მე მინდა გკითხოთ, რას ეფუძნება ფაკულტეტების გაერთიანება, სტრატეგიულ გეგმასა და მოსალოდნელი შედეგების ანალიზს თუ კახა ლომაიას იდეოლოგის, გიგი თევზაძის, ნაბოდვარს ე. წ. ლიბერალური სწავლების შესახებ.” ამ და სხვა შეკითხვებზე რექტორის პასუხი იყო: [რუსუდან ლორთქიფანიძის ხმა] ”ყველაფერი, რაც ხდება, არის უნივერსიტეტის სასარგებლოდ. ” იმას, რასაც რუსუდან ლორთქიფანიძე უნივერსიტეტის სასიკეთოდ მიიჩნევს, პროფესორ-მასწავლებლების დიდ ნაწილს უნივერსიტეტის საზიანოდ მიაჩნია. არ არის გამორიცხული, მათ კარები აუჭედონ რექტორს და, უნივერსიტეტის გადარჩენის ლოზუნგით, საპროტესტო აქციებს მიმართონ.


პროექტები | სპქა პროფესიონალ ქიმიკოსთა ასოციაცია საქართველოს ნორჩ ქიმიკოსთა კლუბთან ერთად ახორციელებს პროექტს "პოპულარული ლექციები საჯარო სკოლებისათვის". პროექტის მიზანია ქიმიის დისციპლინის პოპულარიზაცია. ლექციებს წაიკითხავენ გამოჩენილი მეცნიერები. ლექციის თემატიკები შესაძლებელია შერჩეული იქნას სკოლის ინტერესებიდან გამომდინარე. პროექტი თანამშრომლობისთვის იწვევს როგორც მეცნიერებს, ისე საჯარო და კერძო სკოლებს. გსურთ, ლექცია ქიმიაში წაგიკითხოთ გამოჩენილმა მეცნიერმა? გსურთ მიიღოთ მეტი და საინტერესო ინფორმაცია ქიმიის შესახებ? გსურთ ფეხი აუწყოთ თანამედროვე გამოწვევებს? ჩამოტვირთეთ ბუკლეტი *.PDF (713KB) სამეცნიერო პოპულარული ლექციები ქიმიაში ავტორი: პროფ. ელიზბარ ელიზბარაშვილი ინფო: რატომ არის ქიმის საწყისების ცოდნა აუცილებელი ნებისმიერი ადამიანისთვის, რას გვაძლევს ქიმიის ცოდნა. რა საშუალებებით უნდა ვისწავლოთ ქიმია. რა მნიშვნელობა აქვს ელემენტების პერიოდულ სისტემას. ტუტე მეტალების, ტუტემიწათა მეტალებისა და ჰალოგენების ჯგუფი. მათი ფიზიკური და ქიმიური თვისებები კლიპებით... XXI საუკუნე და პოლიმერული რევოლუცია ინფო: პოლიმერების აღმოჩენა, პოლიმერიზაციისა და პოლოკონდენსაციის რეაქცია, პოლიეთილენი, პოლიპროპილენი, კაუჩუკი, პოლიაცეტილენი. "ჭკვიანი" პოლიმერები. ბიოდეგრადირებადი პოლიმერები. პოლიმეების გამოყენება ბოჭკოების, CR-ROM დისკების, დამამახსოვრებელი მოწყობილობების, სამედიცინო და სხვა მასალების დასამზადებლად. პოლიმერები და ეკოლოგია... ფერი, ქიმია, ჩვენ ინფო: ფერი, სამყაროს ერთ-ერთი საოცრება; რამდენი ფერი არსებობს; რამდენად სწორად ვხედავთ ფერებს; რამდენი ფერის გარჩევა შეუძლია თვალს; რისგან შედგება ფერი? როგორ მიიღება ფერი ბუნებაში, ლაბორატორიაში; რა არის საღებარი, საღებავი; სად გამოიყენება საღებარები... როგორ მივიღოთ საწვავი ინფო: რა ტიპის საწვავებს ვიცნობთ? საწვავი გვჭირდება ყველას, რატომ არის ნავთობი ენერგოტევადი; ნავთობი და მასთან დაკავშირებული პრობლემები, როგორ დავძლიოთ პრობლემები; როგორ მიიღება ბენზინი, ბენზინი და მისი ხარისხი, რა არის რიფორმინგი, მეთანოლი – შესაძლო მომავლის საწვავი; როგორ მიიღება მეთანოლი; რა სხვა ალტერნატიული საწვავები არსებობენ; ბიოდიზელი – ოცნება თუ რეალობა? ქიმია + აგრომონია = აგროქიმია ინფო: ჩვენ და სოფლის მეურნეობა. რას ვითხოვთ მისგან? ნიადაგი (იგივე დედამიწა) - კვებავს თავის პირმშოთ! საჰარის უდაბნო დღეს. როგორი იყო იგი ადრე? რა არის საჭირო მცენარების ვეგეტაციისათვის? ნიადაგი – მცენარის კვების არე; რა არის ნიადაგი? ეროზია – საშიშია თუ არა? სილიკატები თიხოვანი მინერალები; ნიადაგის ორგანული კომპონენტები; როგორ ხვდებიან იონები ნიადაგში? pH და ნიადაგი; რატომ არ არის სასურველი მჟავა ნიადაგები? როგორ მოვაცილოთ ნიადაგს მჟავიანობა?\tროგორ შევინარჩუნოთ ნიადაგების ნაყოფიერება? ზოგიერთი ელემენტების შემცველობა სხვადასხვა ტიპის ნიადაგებში; როგორია მიკროელემენტების ნორმა ნიადაგში?აზოტის ცირკულაცია ბუნებაში. რამდენად საშიშია ოზონი? ინფო: რას წარმოადგენს ოზონი? ატმოსფეროს ფორმირება; ატმოსფეროს შედგენილობა; ოზონი – ატმოსფეროს “ჟანდარმი”; როგორ წარმოიქმნება ოზონი ატმოსფეროში? ოზონის მიღების ქიმიზმი; რამდენ ხანს გვექნება ოზონი? ოზონი – საშიში აგენტი! როგორია სტატისტიკა? რა იწვევს ოზონის შრის გაქრობას? ქლორისა და ფთორის ატომების როლი; ჰიდროქსილ–რადიკალების როლი; როგორ მივიღოთ ოზონი? ქართული მინანქრის საიდუმლო. მითი და რეალობა ავტორი: ასოც. პროფ. მალხაზ რაზმაძე


text: ჩინეთი ამერიკა, კანადა- cTUVus & ETL მომსახურება და ტესტირება | MCM -ამერიკა, კანადა- cTUVus & ETL Hatრა არის cTUVus & ETL სერთიფიკატი? OSHA (შრომის უსაფრთხოებისა და ჯანმრთელობის ადმინისტრაცია), აშშ – ს DOL– ს (შრომის დეპარტამენტი) შვილობილი, მოითხოვს, რომ ყველა პროდუქტი, რომელიც გამოყენებული იქნება სამუშაო ადგილზე, უნდა შემოწმდეს და დამოწმდეს NRTL– ს მიერ, სანამ გაიყიდება ბაზარზე. ტესტირების შესაბამისი სტანდარტები მოიცავს ამერიკის სტანდარტების ეროვნული ინსტიტუტის (ANSI) სტანდარტებს; ტესტირების მასალების ამერიკული საზოგადოების (ASTM) სტანდარტები, ანდერრაიტერის ლაბორატორიის (UL) სტანდარტები და ქარხნის ურთიერთგაცნობის ორგანიზაციის სტანდარტები. HAOSHA, NRTL, cTUVus, ETL და UL ტერმინების განმარტება და ურთიერთობა OSHA: შრომის უსაფრთხოების და ჯანმრთელობის ადმინისტრაციის აბრევიატურა. ეს არის აშშ DOL- ის (შრომის დეპარტამენტის) წარმომადგენლობა. NRTL: ეროვნულ დონეზე აღიარებული ტესტირების ლაბორატორიის აბრევიატურა. მას ევალება ლაბორატორიის აკრედიტაცია. ამ დროისთვის NRTL– ს მიერ დამტკიცებულია მესამე მხარის ტესტირების 18 დაწესებულება, მათ შორის TUV, ITS, MET და ა.შ. cTUVus: TUVRh– ის სასერთიფიკატო ნიშანი ჩრდილოეთ ამერიკაში. ETL: ამერიკის ელექტრო ტესტირების ლაბორატორიის აბრევიატურა. იგი 1896 წელს ამერიკელმა გამომგონებელმა ალბერტ აინშტაინმა დააარსა. UL: Underwriter Laboratories Inc. აბრევიატურა. ▍ განსხვავება cTUVus, ETL და UL- ს შორის ნივთი UL cTUVus ETL გამოყენებული სტანდარტი დაწესებულებას შეეძლო სერთიფიკატის მიღება NRTL (ეროვნულ დონეზე დამტკიცებული ლაბორატორია) გამოყენებითი ბაზარი საგამოცდო და სასერთიფიკატო დაწესებულება Underwriter Laboratory (ჩინეთი) Inc ასრულებს ტესტირებას და გამოსცემს პროექტის დასკვნის წერილს MCM ასრულებს ტესტირებას და TUV გასცემს სერთიფიკატს MCM ასრულებს ტესტირებას და TUV გასცემს სერთიფიკატს წამყვანი დრო 5-12W 2-3W 2-3W განაცხადის ღირებულება ყველაზე მაღალი თანატოლებში UL ღირებულების 50 ~ 60% დაახლოებით 60 ~ 70% UL ღირებულებისა უპირატესობა ამერიკის ადგილობრივი ინსტიტუტი, რომელსაც აქვს დიდი აღიარება აშშ – სა და კანადაში საერთაშორისო ინსტიტუტი ფლობს უფლებამოსილებას და გვთავაზობს გონივრულ ფასს, რომელიც ასევე აღიარებულია ჩრდილოეთ ამერიკის მიერ ჩრდილოეთ ამერიკაში კარგი აღიარების მქონე ამერიკული დაწესებულება ტესტირების, ქარხნის შემოწმებისა და შევსების ყველაზე მაღალი ფასი ყველაზე გრძელი წამყვანი დრო ბრენდის ნაკლები აღიარება, ვიდრე UL პროდუქტის კომპონენტის სერტიფიცირებისას UL– ზე ნაკლები აღიარება ● რბილი მხარდაჭერა კვალიფიკაციისა და ტექნოლოგიისგან: როგორც TUVRH– ისა და ITS– ის მოწმეების ტესტირების ლაბორატორია ჩრდილოეთ ამერიკის სერთიფიცირებაში, MCM– ს შეუძლია შეასრულოს ყველა სახის ტესტირება და უზრუნველყოს უკეთესი მომსახურება ტექნოლოგიის პირისპირ გაცვლის გზით. ● მყარი მხარდაჭერა ტექნოლოგიისგან: MCM აღჭურვილია ყველა საცდელი მოწყობილობით დიდი ზომის, მცირე და ზუსტი პროექტების ელემენტებისთვის (მაგ. ელექტროძრავი, შენახვის ენერგია და ელექტრონული ციფრული პროდუქტები), შეუძლია უზრუნველყოს ბატარეების ტესტირებისა და სერტიფიკაციის სერვისები ჩრდილოეთ ამერიკაში, რაც მოიცავს სტანდარტები UL2580, UL1973, UL2271, UL1642, UL2054 და ა.შ.


source: wikipedia

text: 7 იანვარი — გრიგორიანული კალენდრის მე-7 დღე. წლის ბოლომდე დარჩენილია 358 დღე (ნაკიან წელში - 359). დღის მოვლენები 1325 : ალფონსო IV პორტუგალიის მეფე გახდა. 1558 : საფრანგეთმა ინგლისს კონტინენტზე ამ უკანასკნელის ბოლო სამფლობელო, კალე, წაართვა. 1566 : პიუს V რომის პაპი გახდა. 1598 : ბორის გოდუნოვმა რუსეთის სამეფო ტახტი ჩაიგდო ხელთ. 1610 : გალილეო გალილეიმ იუპიტერის ოთხი თანამგზავრი აღმოაჩინა. 1782 : პირველი ამერიკული კომერციული ბანკი გაიხსნა (Bank of North America). 1785 : ფრანგი ჟან-პიერ ბლანშარი და ამერიკელი ჯონ ჯეფრი საჰაერო ბურთით დოვერიდან (ინგლისი) კალეში (საფრანგეთი) გადაფრინდნენ. 1789 : ჯორჯ ვაშინგტონი აშშ-ს პირველ პრეზიდენტად აირჩიეს. 1797 : იტალიის თანამედროვე დროშა გამოიყენეს პირველად. 1924 : ჰოკეის საერთაშორისო ფედერაცია დაარსდა პარიზში შვიდი დამფუძნებელი ქვეყნის - ავსტრია, ბელგია, ჩეხოსლოვაკია, საფრანგეთი, უნგრეთი, ესპანეთი და შვეიცარია - მიერ. 1927 : პირველი ტრანსატლანტიკური სატელეფონი კავშირი განხორციელდა ნიუ-იორკსა და ლონდონს შორის. 1953 : აშშ-ის პრეზიდენტი ჰარი ტრუმანი აცხადებს, რომ მისი ქვეყანა წყალბადის ბომბს ფლობს. 1959 : აშშ-მა ცნო კუბის ახალი მთავრობა ფიდელ კასტროს მეთაურობით. 1979 : ვიეტნამის ჯარებმა კამბოჯაში პოლ პოტის რეჟიმი დაამხეს. 1989 : იაპონიის ბოლო პრინცი აკიჰიტო ახალ იმპერატორად გამოცხადდა. იაპონიაში დადგა ჰაისეის ერა. 1990 : პიზის დახრილი კოშკი დაიხურა საზოგადოებისთვის უსაფრთხოების ზომების გამო. 1999 : ბილ კლინტონის იმპიჩმენტის სამსჯარო დაიწყო. 2013 : 2012 წლის ფიფა-ს ოქროს ბურთი არგენტინელმა ლიონელ მესიმ მოიგო. 2015 : პარიზში, გაზეთ „Charlie Hebdo-ს“ ოფისზე ტერორისტული თავდასხმისას 12 ადამიანი დაიღუპა. 2023 : მეთხუთმეტე მცდელობაზე აშშ-ის წარმომადგენელთა პალატის სპიკერად რესპუბლიკელი კევინ მაკ-კართი აირჩიეს. ამ დღეს დაბადებულნი ძვ. წ. 1 : იესო ნაზარეველი — ქრისტეს დაბადების ტრადიციული თარიღი 1502 : გრიგოლ XIII — რომის პაპი 1528 : ჟანა დ'ალბრე — ნავარის დედოფალი 1611 : ჯეიმზ ჰარინგტონი — ინგლისელი პუბლიცისტი 1768 : ჟოზეფ ბონაპარტი — ნეაპოლის (1806–1808), შემდეგ კი ესპანეთის მეფე 1800 : მილარდ ფილმორი — აშშ-ის რიგით მე-13 პრეზიდენტი 1847 : ალექსანდრე კარპინსკი — რუსი გეოლოგი და საზოგადო მოღვაწე. 1886 : ვლადიმერ კავსაძე — ქართველი მომღერალი 1887 : ოსკარ ლუტსი — ესტონელი მწერალი 1893 : აპოლინარ ჭეიშვილი — ქართველი ქირურგი 1896: ილო მოსაშვილი — ქართველი მწერალი. 1905 : კონსტანტინე ლორთქიფანიძე — ქართველი მწერალი. 1905 : იაჰია ჰაკი — ეგვიპტელი მწერალი. 1907 :ვიქტორ ლესელიძე — პოდპოლკოვნიკი, საბჭოთა კავშირის გმირი 1910 : სოფიო ბააზოვა — ნევროპათოლოგი. 1916 : გიორგი ბახტაძე — საბჭოთა კავშირის გმირი 1925 : ჯერალდ დარელი — ნატურალისტი, ზოოპარკის მეპატრონე 1926 : კიმ ჯონ ფილი — სამხრეთ კორეის პოლიტიკური და სახელმწიფო მოღვაწე. 1928 :მინდია მოსაშვილი — ქართველი მწერალი და ჟურნალისტი. 1934 : ტასოს პაპადოპულოსი — კვიპროსელი პოლიტიკოსი 1941 : გიორგი ალექსიძე — ქართველი მოცეკვავე, ბალეტმაისტერი 1942 : ალექსანდრე რონდელი — ქართველი პოლიტოლოგი 1945 :რაილა ოდინგა — კენიის პოლიტიკური მოღვაწე, 1960 : მუჰამედ ჯავად ზარიფი — ირანელი დიპლომატი. 1964 : გიორგი ხუბუა — ქართველი იურისტი 1964 : ნიკოლას კეიჯი — ამერიკელი მსახიობი. 1965 :რევაზ ლორთქიფანიძე — ქართველი ეკონომისტი 1967 : ნიკ კლეგი — ბრიტანელი პოლიტიკოსი 1968: ანდრეი ჩერნიშოვი — რუსი ფეხბურთელი 1969 : მარკო სიმონე — იტალიელი მწვრთნელი და ყოფილი ფეხბურთელი 1971 : ჯერემი რენერი — ამერიკელი კინომსახიობი 1974: გიორგი ახვლედიანი — ქართველი ჟურნალისტი და პოლიტიკოსი 1975: ალექსი გოგლიძე — ქართველი პოლიტიკოსი. 1976: ამარ სულოევი — ეთნიკურად იეზიდი, სპორტსმენი 1977: მარკო სტორარი — იტალიელი ფეხბურთლი 1987 : სირუშო — სომეხი მომღერალი 1987 : დავიდე ასტორი — იტალიელი პროფესიონალი ფეხბურთელი 1988 : ჰარდველი — ნიდერლანდელი დიჯეი და პროდიუსერი 1990 : ელენე გედევანიშვილი — ქართველი მოციგურავე 1991 : ედენ აზარი — ბელგიელი ფეხბურთელი 1991 : კლემან გრანიე — ფრანგი ფეხბურთელი 1991: რობერტო პერეირა — არგენტინელი ფეხბურთელი 1995 : ალეკო მზევაშვილი — ქართველი ფეხბურთელი 1995 : მათე ცინცაძე — ქართველი ფეხბურთელი ამ დღეს გარდაცვლილნი 1325 : დინიშ I — პორტუგალიის მეფე 1655 : ინოკენტი X — რომის პაპი 1963 : ქიაჩელი, ლეო — ქართველი მწერალი 1976 : გიგინეიშვილი, კონა — ქართველი ფილოლოგი, ენათმეცნიერი. 1984 : კასტლერი, ალფრედ — ფრანგი ფიზიკოსი 1989 : ჰიროჰიტო — იაპონიის იმპერატორი. 2015: ჟორჟ ვოლინსკი — ფრანგი კარიკატურისტი 2015: როდ ტეილორი — ავსტრალიელი მსახიობი დღესასწაულები მართლმადიდებელი ეკლესიები, რომლებიც იყენებენ იულიუსის კალენდარს, აღნიშნავენ ქრისტეს შობის დღესასწაულს. იხილეთ აგრეთვე სხვა თვეები: 0107


text: მარიანო ასუელა (დ. 1 იანვარი, 1873, ლაგოს-დე-მორენო — გ. 1 მარტი, 1952, მეხიკო) — მექსიკელი მწერალი. სათავე დაუდო მექსიკის რევოლუციის ამსახველ და სოციალურ რომანს. მისი თხზულებებიდან უპირველეს ყოვლისა აღსანიშნავია: „ვინც ქვემოთ არის“ (1916), რომელიც მექსიკის 1910 რევოლუციის ამბებს ასახავს, აგრეთვე „მარია ლუისა“ (1907), „ხელმოცარულნი“ (1908), „სარეველა“ (1909), „ამხანაგი პანტოხა“ (1937), „რეგინა ლანდა“ (1939), „ახალი ბურჟიაზია“ (1941), „წყევლა“ (გამოქვეყნდა 1955). ამ რომანებმა ასუელას მექსიკის უდიდესი რეალისტი მწერლის სახელი მოუხვეჭა. ლიტერატურა სქოლიო მექსიკელი მწერლები დაბადებული 1 იანვარი დაბადებული 1873 გარდაცვლილი 1 მარტი გარდაცვლილი 1952 XIX საუკუნის მექსიკელი მწერლები მექსიკელი რომანისტები მამაკაცი რომანისტები XX საუკუნის მექსიკელი მწერლები XX საუკუნის მექსიკელი მამაკაცი მწერლები XIX საუკუნის მამაკაცი მწერლები


ცუდი მასწავლებელი / Bad Teacher (ქართულად) » ახალი ფილმები ონლაინ. axali kinoebi qartulad. ფილმი ცუდი მასწავლებელი / Bad Teacher (ქართულად) ონლაინ გახმოვანება: geo, rus , eng მსახიობები: ჯასტინ ტიმბერლეიქი, ქემერონ დიაზი, ელენა იუბექი, თომას ლენონი, მოლი შენონი, ჯეისონ სეგელი, ლიუსი პანჩი ფილმის მთავარი გმირია მასწავლებელი ქალი რომელსაც, საერთოდ არ აქვს მასწავლებლის იმიჯი და შესაბამისად ეს სამსახურიც არ შეეფერება. ვნახოთ ყველაზე ცუდი მასწავლებელი თუ როგორ გაუმკლავდება თავის მოვალეობებს... იფილმები "ცუდი მასწავლებელი / Bad Teacher (ქართულად)" ონლაინ მაღალ ხარისხში თარიღი - 13-02-2015, 14:41 ნახვები - 2 952 დააკომენტარეთ: ცუდი მასწავლებელი / Bad Teacher (ქართულად)


text: საქართველოში როგორც ხელისუფლების, ასევე საზოგადოების წარმომადგენლები ბევრს ლაპარაკობენ ბიზნესგარემოს გაუმჯობესების აუცილებლობაზე. სწორედ მას უკავშირდება ქვეყანაში ინვესტიციების ზრდა, ბიზნესის განვითარება, დასაქმების პრობლემების გადაწყვეტა და სხვა. ამ თემებზე სასაუბროდ მიმდინარე კვირაში პარლამენტის თავმჯდომარე დავით უსუფაშვილი ”ბიზნეს ასოციაციის” წევრებს შეხვდა. საქართველოს პარლამენტის თავმჯდომარე დავით უსუფაშვილი 12 მარტს „ბიზნეს ასოციაციის“ წევრებს შეხვდა. იყო აზრთა გაცვლა-გამოცვლა და კონკრეტული ინიციატივებიც გამოითქვა. მაგალითად, პარლამენტის თავმჯდომარემ დავით უსუფაშვილმა ბიზნესმენებს პარლამენტში შესულ თითოეულ კანონპროექტზე დასკვნის მომზადება შესთავაზა. დავით უსუფაშვილის განცხადებით, ასოციაციის დარგობრივი კომისიები ოპერატიულად მიიღებენ პარლამენტის დარეგისტრირებულ კანონპროექტებს: როგორც კი მოვახდინე დღგ-სთან დაკავშირებული ინიციატივის ინიცირება პარლამენტში, მაშინვე გადავუგზავნე „ბიზნეს ასოციაციას“ და ვთხოვე, რომ მათ თავიანთი პოზიცია მოეწოდებინათ. ჯერჯერობით არ მოუწოდებიათ, მაგრამ ჩვენ არ შეგვიძლია დიდხანს ველოდოთ... ”როგორც ჩვენ გვაქვს ვადა პროექტის განხილვის, ამ ვადაში, თუკი რამე მოსაზრება იქნება, იქნებ მოგვაწოდოთ ოპერატიულად”. პარლამენტის თავმჯდომარის მიერ ნახსენები პრაქტიკა კონკრეტულ კანონპროექტებთან დაკავშირებით ამ დრომდეც მოქმედებდა. ამგვარი მუშაობის ერთი მაგალითი პარლამენტის დარგობრივი ეკონომიკისა და ეკონომიკური პოლიტიკის კომიტეტის თავმჯდომარეს ზურაბ ტყემალაძეს მოჰყავს - კერძოდ, მისი ინციატივის მიხედვით იცვლება იმპორტის დამატებული ღირებულების გადასახადით დაბეგვრის წესი : ”მე, მაგალითად, ეს ინიციატივა, დღგ-სთან დაკავშირებული, როგორც კი მოვახდინე ინიცირება პარლამენტში, მაშინვე გადავუგზავნე „ბიზნეს ასოციაციას“ და ვთხოვე, რომ მათ თავიანთი პოზიცია მოეწოდებინათ. ჯერჯერობით არ მოუწოდებიათ, მაგრამ ჩვენ არ შეგვიძლია დიდხანს ველოდოთ”. დავით უსუფაშვილის შეხვედრა „ბიზნეს ასოციაციის“ წევრებთან პარლამენტარების და ბიზნესმენთა ნაწილის შეხვედრის მონაწილენი ამბობენ, რომ საკანონმდებლო თანამშრომლობა აუცილებელია - ეს ხელს შეუწყობს ბიზნესგარემოს გაუმჯობესებასა და ინვესტიციების მოსაზიდად საჭირო სტაბილურობის დამკვიდრებას. ამ მიზნის მისაღწევად ”ბიზნეს ასოციაცია” პარლამენტის თავმჯდომარესთან გამართულ შეხვედრაზე „ეკონომიკური დეკლარაციის" მიღების ინიციატივით გამოვიდა. ასოციაციის პრეზიდენტმა გიორგი ჭირაქაძემ შემდეგნაირად განმარტა ბიზნესმენების წინადადების არსი: „საქართველოს „ბიზნეს ასოციაციის“ შეთავაზებაა, რომ მოხდეს ერთობლივად ბიზნესსა და ხელისუფლებას შორის ეკონომიკური დეკლარაციის მიღება. ეკონომიკური დეკლარაცია იქნება ფუნდამენტურ საკითხებზე შეთანხმება ბიზნესსა და ხელისუფლებას შორის, რომელიც მოიცავს თამაშის წესებს". შესაძლოა ვიფიქროთ იმაზე, რომ ეს დეკლარაცია, შემდგომი მუშაობის შედეგად, იქცეს პარლამენტსა და „ბიზნეს ასოციაციას“ შორის ურთიერთობის საფუძვლადაც. როდესაც ამა თუ იმ კანონპროექტს ვიღებთ, ჩვენ ყველა კანონპროექტი გავატაროთ ამ დეკლარაციის ფილტრში... გიორგი ჭირაქაძის მიერ ნახსენები დეკლარაცია წარმოადგენს იმ ფუძემდებლური პრინციპების ჩამონათვალს, რომელიც უნდა გახდეს სახელმწიფოსა და ბიზნესს შორის ურთიერთობის, ბიზნესის მიმართ დამოკიდებულების საძირკველი და ბიზნესის გრძელვადიანი განვითარების, სტაბილური ბიზნესგარემოს გარანტი. ჯერჯერობით 12 პუნქტიანი ”ეკონომიკური დეკლარაცია” არ არის საჯარო და მხარეები მას სამუშაო დოკუმენტად განიხილავენ. პარლამენტის თავმჯდომარემ დავით უსუფაშვილმა განაცხადა, რომ, ერთი შეხედვით, დეკლარაციის პრინციპები მოეწონა: ”შესაძლოა ვიფიქროთ იმაზე, რომ ეს დეკლარაცია, შემდგომი მუშაობის შედეგად, იქცეს პარლამენტსა და „ბიზნეს ასოციაციას“ შორის ურთიერთობის საფუძვლადაც. როდესაც ამა თუ იმ კანონპროექტს ვიღებთ, ჩვენ ყველა კანონპროექტი გავატაროთ ამ დეკლარაციის ფილტრში. თუ საუბარია საკუთრების უფლების დაცვაზე, ჩვენ მიერ მიღებული გადაწყვეტილება იცავს საკუთრებას თუ რამე საფრთხეს უქმნის? ან თუ ვისწრაფით მცირე მთავრობისკენ, ანუ მინიმალური რეგულაციებისკენ, მაშინ ჩვენ მიერ მიღებული გადაწყვეტილებები ამ პრინციპს ეხმიანება თუ მეტ ბიუროკრატიას ქმნის?” არსებობს რამდენიმე საკითხი, რომელიც, ჩემი აზრით, დაუყოვნებლივ მოსაწესრიგებელია. პირველი არის ის, რომ ჩვენ ისევ გავაგრძელოთ გადასახადების შემცირება... დავით უსუფაშვილს უფრო მეტი კონკრეტიკა არ შეუტანია ”ეკონომიკური დეკლარაციის” ინიციატივაზე საუბრისას. „ბიზნეს ასიაციაციის“ ოფიციალურ ვებსაიტზე კი აღნიშნულია, რომ შეხვედრაზევე შედგა შეთანხმება, რომლის შესაბამისადაც „ბიზნეს ასოციაცია“ და საქართველოს პარლამენტი გააგრძელებენ მუშაობას და უახლოეს დღეებში დაიწყებენ „ეკონომიკური დეკლარაციის" მიღების პროცესისათვის მზადებას. დეკლარაციის შინაარსზე მუშაობის პროცესის კონფიდენციალურობის გამო გაკვირვებას გამოთქვამენ სხვადასხვა ბიზნეს და ეკონომიკური წრეების წარმომადგენლები. მათ შორისაა ” ახალი ეკონომიკური სკოლა - საქართველოს” ვიცე-პრეზიდენტი გია ჯანდიერი: ”ჩემთვის გაუგებარია, რატომ არის ეს ფარული. თუ პარლამენტის თავჯდომარისთვის შეიძლება ამის ჩვენება, საზოგადოებისთვის რატომ არის დაფარული?” გია ჯანდიერი გია ჯანდიერი ისეთი გადაწყვეტილებების მომხრეა, რომელიც ყველასთვის უფრო მეტ ეკონომიკურ თავისუფლებას შექმნის. მისი აზრით, ამ მიზნის მისაღწევად დასაძლევი პრობლემები დიდი ხანია ცნობილია: ”არსებობს რამდენიმე საკითხი, რომელიც, ჩემი აზრით, დაუყოვნებლივ მოსაწესრიგებელია.პირველი არის ის, რომ ჩვენ ისევ გავაგრძელოთ გადასახადების შემცირება. ცხადია, რომ ეს იყო ერთ-ერთი მიმზიდველი ფაქტორი უცხოელი ინვესტორებისთვის. მეორე ის, რომ მე აუცილებლად გადავხედავდი საგადასახადო კოდექსს და სხვა კანონებს იმ კუთხით, რომ არღვევს თუ არა ის კონსტიტუციას”. გია ჯანდიერი ასევე გამოყოფს იმ საკითხებს, რომლებიც დაკავშირებულია ევროკავშირთან ასოცირების ხელშეკრულების გაფორმების პროცესთან. მისი აზრით, საქართველოს ხელისუფლება ისეთ ცვლილებებსაც კი ახორციელებს, რომლებიც ასოცირების შეთანხმებით არ არის გათვალისწინებული. ევროკავშირთან დაახლოების პროცესის თანმდევი ბიზნესგამოწვევები „ბიზნეს ასოციაციის“ წევრებთან საქართველოს პარლამენტის თავმჯდომარის შეხვედრაზეც განიხილეს.


პოლიციამ დილიდან დაიწყო მოძრაობის წევრების დაკავება, მაგრამ მოძრაობის ლიდერმა მშვიდობიანი მსვლელობის გაგრძელების ნებართვას მიაღწია " /> პოლიციამ დილიდან დაიწყო მოძრაობის წევრების დაკავება, მაგრამ მოძრაობის ლიდერმა მშვიდობიანი მსვლელობის გაგრძელების ნებართვას მიაღწია ნიკოლ პაშინიანი, რომელიც დაუმორჩილებლობის მოძრაობას უდგას სათავეში და გუშინ ხავერდოვანი რევოლუციის დაწყების შესახებ განაცხადა, დემონსტრანტების დიდ კოლონასთან ერთად დილიდან ერვნის ცენტრში გადაადგილდება. პოლიციამ დილიდან დაიწყო მოძრაობის იმ მონაწილეთა დაკავება, რომლებიც ქუჩების გადაკეტვას ცდილობენ. გუშინ ხალხმრავალი მიტინგის დროს გამოაცხადეს, რომ ქუჩების გადაკეტვასა და მოძრაობის პარალიზებას ისევ გააგრძელებენ და დღეს დილის 10:00 საათიდან დემონსტრანტები ამის გაკეთებას ცდილობენ. პოლიცია აცხადებს, რომ ზოგიერთი ქუჩაზე მოძრაობა უნდა გახსნას, რის გამოც ის მოქალაქეები ფერხდებიან, ვინც მათ წინააღმდეგობას უწევს. პაშინიანმა უკვე შეძლო, რომ პოლიციელები დაერწმუნებინა, და თავისი მეთაურობით დიდი კოლონის მშვიდობიანი მსვლელობის ნებართვა მიიღო. პრემიერ-მინისტრის რეზიდენციის წინ პოლიციის კორდონი დღეს მოიხსნა, აქ მხოლოდ რამდენიმე პოლიციელი იმყოფება. უფრო მეტი პოლიციელი მეორეხარისხოვან ქუჩებზეა თავმოყრილი. მოძრაობის ლიდერი რუპორით ხელში აქციის მონაწილეებს გამუდმებით ახსენებს: „პოლიციელებისადმი პატივისცემით მოქცევა, და არავითარი ძალადობა. ჩვენი ბრძოლა მიმართულია სერჟ სარგსიანის წინააღმდეგ, რომელიც გუშინდელი დღიდან პრემიერ-მინისტრია. ჩვენ პოლიციელებს არ ვებრძვით“. პაშინიანი პროტესტის მონაწილეებს დროდადრო ასევე მოუწოდებს, რომ ჰიგიენური ნიღბები მოიხსნან, რადგან მათ საშიში არაფერი აქვთ – აქცია მშვიდობიანია და პოლიცია მათ მიმართ სპეციალურ საშუალებებს არ გამოიყენებს. მაგრამ ჟურნალისტები იუწყებიან, რომ პოლიციელებს აირწინაღები დაუნახეს, რაც იმას ნიშნავს, რომ სპეციალური საშუალებების გამოყენება გამორიცხული არ არის. სიტუაცია ნებისმიერ მომენტში შეიძლება გამწვავდეს. JAMnews მოვლენების განვითარებისთვის თვლ-ყურის დევნებას აგრძელებს. დაუმორჩილებლობის მოძრაობის დაწყებისა და ბოლო დღეების მოვლენების შესახებ იხილეთ JAMnews მასალებში:


text: ხშირად დასმული კითხვები გთხოვთ, მაცნობოთ გლდანის რაიონში გახსნილი თქვენი ფილიალის ზუსტი მისამართი და საკონტაქტო ტელეფონი. გლდანში ჩვენი ფილიალი არ გახსნილა. საიტზე დევს მხოლოდ 2009 წლის სტატისტიკური მონაცემები. გთხოვთ, გახადოთ ხელმისაწვდომი უახლესი მონაცემებიც. გთხოვთ, იხილოთ http://gnsc.ge/index.php?act=page&id=67&parent=56&children=yes&lang=ge ვარ 28 კვირის ორსული, პაპ –ტესტით დამიდგინდა პაპილომავირუსი, ტიპი– 6. რეკომენდებულია თუ არა ამ ეტაპზე PAP ტესტის ჩატარება? ნაჩვენებია თუ არა საკეისრო კვეთა ვაგინალური მეჭეჭების გამოვლენის შემთხვევაში? გთხოვთ, ზუსტად მოგვწეროთ რა სახის გამოკვლევა გაქვთ ჩატარებული (სისხლით თუ ნაცხით?) პროსტატაზე ოპერაციის ჩატარების აუცილებლობის შემთხვევაში, სკრინინგ ცენტრი აფინანსებს ოპერაციას თუ არა? პროსტატის ოპერაცია პროგრამით არ ფინანსდება. გავიკეთე PAP-ტესტი, მაინტერესებს ამ გამოკვლევით თუ შეიძლება კიბოს დადგენა? თუ სხვა გამოკვლევაცაა საჭირო? კიბოს დასადგენად მხოლოდ PAP-ტესტის ჩატარება არაა საკმარისი, ამისათვის საჭიროა კოლპოსკოპიური გამოკვლევაც. PAP-ტესტი გავიკეთე უფასო პროგრამის ფარგლებში, პასუხი მჭირდება ოპერაციისათვის, მაგრამ როცა პასუხი იქნება უკვე ოპერაცია გაკეთებული მექნება ვინაიდან ექიმი უცხოეთიდან ჩამოდის. არ შეიძლება დაჩქარება? მოგვწერეთ თქვენი პირადი მონაცემები, სახელი გვარი და გამოკვლევის ჩატარების თარიღი. ვეცდებით გავითვალისწინოთ თქვენი მდგომარეობა და დაგეხმაროთ. მაინტერესებს პრეპარატი მაკმირორი რისი წამალია? PAP ტესტის ანალიზი გავიკეთე და ეს პრეპარატი დამინიშნეს. მაკმირორი კომპლექსური ანტიმიკრობული პრეპარატია.იხ. ბმული http://www.vidal.ge/vidal/drug_more.php?id=1534 ხდება თუ არა თქვენს კლინიკაში სწორი ნაწლავის გამოკვლევა და სად მოვიდე შესამოწმებლად? კოლორექტული (მსხვილი ნაწლავის) კიბოს სკრინინგის პროგრამის ფარგლებში, 50-დან 70 წლამდე ასაკის პირებს უტარდებათ ტესტი ფარულს სისხლდენაზე, საჭიროების შემთხვევაში კი კოლონოსკოპია. დეტალური ინფორმაციის მისაღებად, დარეკეთ 220 35 35. ვცხოვრობ ზუგდიდში. მოქმედებს თუ არა, ამ რეგიონში, უფასო სკრინინგ პროგრამა და შემიძლია თუ არა მკერდის გამოკვლევა თქვენი პროგრამით? სკრინინგის პროგრამა ხორციელდება მთელი საქართველოს მასშტაბით. დეტალური ინფორმაციის მისაღებად, დარეკეთ 220 35 35. მაქვს დიაგნოზი: საშვილოსნოს ყელის ცვლილებები, განუსაზღვრელი მნიშვნელობის ატიპიით, ენდომეტრიუმის ჰიპერპლაზია, ცერვიტი. გთხოვთ, ამიხსნათ რისგან არის ეს ყველაფერი გამოწვეული? ასევე ნაცხში აღმოჩნდა ტრიქომონა, ეს დავადება მხოლოდ სქესობრივი გზით ვრცელდება თუ სხვა ფაქტორიც არსებობს? ნაცხში აღმოჩენილი ცვლილებების მიზეზი შეიძლება იყოს მრავალი. სქესობრივის გარდა, ტრიქომონის გავრცელების სხვა გზებიც არსებეობს. დაახლოებით ერთი წლის წინ გავიკეთე ექოსკოპია და ვიყავი მამოლოგთან. დამინიშნა მკურნალობა, მაგრამ ეხლა ისევ მაწუხებს მკერდი. საშიშია თუ არა? განმეორებითი კონსულტაციისთვის, მიმართეთ მამოლოგს. რამდენჯერ შემიძლია ჩავიტარო უფასო გამოკვლევა (პაპ ტესტი და კოლპოსკოპია)? უფასო პროგრამაში ხელმეორედ ჩართვას, პასუხების დასკვნაში, ექიმის მიერ მითითებული რეკომენდაციის საფუძველზე შეძლებთ. ბავშვის გაჩენის შემდეგ, ძუძუდან მაქვს უმნიშვნელო გამონადენი. სხვაგვარ პათოლოგიას ვერ ვამჩნევ ვერც გარეგნულად ვერც ხელით მოსინჯვით. ვარ დევნილი, თბილისში რეგისტრირებული, შემიძლია თქვენ ცენტრში მოსვლა გამოკვლევებზე? რეკომენდირებულია მამოლოგის კონსულტაცია. შეგიძლიათ ჩაერთოთ სკრინინგის პროგრამაშიც თუ მიეკუთვნებით ქვემოაღნიშნულ ასაკობრივ ჯგუფს. 40-დან 70 წლამდე – ძუძუს კიბოს სკრინინგი· 25-დან 60 წლამდე – საშვილოსნოს ყელის კიბოს სკრინინგი· 50-დან 70 წლამდე - მსხვილი ნაწლავის კიბოს სკრინინგი დეტალური ინფორმაციის მისაღებად, დარეკეთ 220 35 35. თუ შეიძლება პროსტატიტის უფასო გამოკვლევა და სად? დეტალური ინფორმაციის მისაღებად, დარეკეთ 220 35 35. რას იკვლევს პაპ ტესტი და სად შეიძლება ჩავიტარო გამოკვლევა? მყავს 9 წლის შვილი. მინდა ორსულობის დაგეგმვა, მაგრამ ახლახანს მქონდა 2 შეწყვეტილი ორსულობა, მიზეზი-ნაყოფის სუსტი მიმაგრება და საშვილოსნის ჰიპერტონუსი, მირჩიეთ რა სახის გამოკვლევა ჩავიტარო? სასურველია გაიკეთოთ PAP– ტესტი. PAP– ტესტი საშვილოსნოს ყელის ნაცხის ლაბორატორიულ კვლევას წარმოადგენს. გამოიკვლეთ ფარისებრი ჯირკვალი და გაიკეთოთ ექოსკოპია. მიმართეთ გინეკოლოგს. თუ ხორციელდება თქვენს მიერ სკრინინგ პროგრამები რაიონებში? სკრინინგის პროგრამა ხორციელდება მთელი საქართველოს მასშტაბით. დეტალური ინფორმაციის მისაღებად, დარეკეთ 220 35 35. სხეულზე რაღაც მზარდი ლაქა გამიჩნდა. მეშნია კანის ავთვისებიანი სიმსივნე არ იყოს, ჩემი ოჯახი გენეტიკურად მიდრეკილია სიმსივნისადმი.გთხოვთ, დამაკვალიანოთ თუ რა გამოკვლევაუნდა ჩავიტარო? პირველ რიგში გაიარეთ დერმატოლოგთან კონსულტაცია. თუ იგი გამორიცხავს კანის სიმსივნეს, შემდეგ მიმართეთ სპეციალიზირებულ კლინიკას. ვარ თბილისში რეგისტრირებული, სოციალურად დაუცველი, 81 წლის ქალბატონი. მეკუთვნის თუ არა პაპ ტესტი უფასოდ? სკრინინგის პროგრამით, PAP ტესტი უფასოა 25-დან 60 წლამდე ქალბატონებისთვის. მჭირდება საშვილოსნოს ყელის გამოკვლევა:PAP ტესტი და კოლპოსკოპია. ვცხოვრობ დასავლეთ საქართველოში. ქ. ხონში. ვარ 37 წლის. შემიძლია თუ არა ქ. ქუთაისში უფასო გამოკვლევა? საშვილოსნოს ყელის უფასო გამოკვლევა იმერეთის რეგიონში უახლოეს ხანში იწყება. დამატებითი ინფორმაცისთვის მიმართეთ იმერეთის საზოგადოებრივი ჯანდაცვის დეპარტამენტს. ვარ 20 წლის, უკვე მეორე დღეა მარცხენა ძუძუ მტკივა ხელს რომ ვიკიდებ დიდი ჯირკვალივით მხვდება ხელში. რა შეიძლება იყოს? რამე საშიში ხომ არ არის? გირჩევთ, გაიკეთოთ ექოსკოპია და მამოლოგთან გაიაროთ კონსულტაცია. არსებობს თუ არა პაპილომა ვირუსი სისხლში და თუ არსებობს, როგორ ვუმკურნალოთ მას და რამდენად საშიშია იგი სიცოცხლისთვის? მიმართეთ გინეკოლოგს, ჩაიტარეთ PAP ტესტი. ექვსი თვეა, რაც პატარამ ძუძუთი კვებას დაანება თავი. შევამჩნიე, რომ ორივე ძუძუდან მაქვს ყვითელი გამონადენი, ხელით გასინჯვით ჯირკველი არ ისინჯება. შეიძლება თუ არა რომ ეს წარმოადენდეს გარკვეულ საშიშროებას? ლაქტაციის დასრულების შემდეგ, ნარჩენმა რძემ შეიძლება გამოიწვიოს ჰიპერპროლაქტინემია (პროლაქტინის მომატება), ამიტომ აუცილებელია მიმართოთ მამოლოგს და ენდოკრინოლოგს. მყავს ორი თვის ბავშვი ბუნებრივ კვებაზე. თითქმის ერთი თვეა მაწუხებს მარცხენა მკერდი, ვგრძნობ ჩხვლეტებს. მაინტერესებს რისი ბრალი შეიძლება იყოს? ხომ არ არის მკერდის კიბოს გაჩენის საფრთხე? მიმართეთ მამოლოგს. 3 წლის უკან, დამისვეს ფიბროადენომის დიაგნოზი. ვიმკურნალე, ექიმის რჩევით გავაჩინე ბავშვი, რომელსაც 7 თვე ვაწოვე ძუძუ. ამის შემდეგ მივმართე მამოლოგს, ჩავიტარე ექოსკოპიური გამოკვლევა. მითხრეს, რომ სარძევე ჯირკვალი მაქვს პათოლოგიის გარეშე. მაინც მაწუხებს ტკივილი იმ მკერდში რომელშიც მქონდა ცვლილება. კიდევ რა გამოკვლევა უნდა ჩავიტარო, რომ რაიმე უმნიშვნელო ცლილებაც კი არ გამომეპაროს? ეცადეთ, იყოთ მამოლოგის და ექოსკოპისტის დაკვირვების ქვეშ. თუკი თბილისში, თქვენს ცენტრში ხდება ყველანაირი კვლევა და უფასო ოპერაციები, ქუთაისელებმა რა დავაშავეთ? მით უმეტეს რომ უმუშევრობის გამო აქ უფრო საშინელი მდგომარეობაა. ნუთუ განწირულები ვართ? ვის უნდა მივაწვდინოთ ხმა, რომ ჩვენი თხოვნა შეისმინონ? ძუძუს კიბოს სკრინინგის პროგრამა იმერეთში მოქმედებს 2009 წლიდან, შესაბამისად შეგიძლიათ მიმართოთ ადგილობრივ ცენტრს. ქუთაისში მის: მესხის 67 ტელ: (8 231) 3 64 64 მის: ჯავახიშვილის 83ა ტელ: (8 231) 5 16 19 მყავს დედა, რომელმაც თვენთან გაიკეტა როგორც მამოგრაფია, ასევე ექოსკოპია. პასუხები იყო შემდეგი: Dex-BI-RADS 2, Sin-BI-RADS 4. რას ნიშნავს? BI-RADS– სისტემა მამოგრაფიაში რენდგენოლოგიური სურათის შესაფასებლად გამოიყენება. გაეცანით პასუხების ბოლოს მითითებულ რეკომენდაციას. უქმნის თუ არა ორსულობას საფრთხეს ქრონიკული ლიმფური ლეიკემია? არსებობს რაიმე სპეციალური რჩევები ან რეკომენდაციები? მიმართეთ ჰემატოლოგს. ვარ 22 წლის, გასათხოვარი. მარცხენა მკერდში მაქვს კვანძი, ექოსკოპიური გამოკვლევით არის ფიბროადენომატოზური წარმონაქმნი. მამოლოგთან კონსულტაციის შემდეგ, გავიარე მკურნალობის 3 თვიანი კურსი. შესაძლებელია კვანძის გაწოვა წამლებით?ოპერაცია ხომ არ დამჭირდება? მიმართეთ მამოლოგს. დედაჩემს, რომელიც არის 48 წლის, აღმოაჩნდა საშვილოსნოს ყელის კიბო, პირველ სტადიაში. სხვა ყველა ორგანო და ლიმფური სისტემა სუფთა აქვს. გაუკეთდა ოპერაცია და ამოაჭრეს საშვილოსნო, ასევე საშვილოსნოს ყელი და საკვერცხეები. დაუნშნეს კომპლექსური სხივური თერაპია, რომელიც ღირს 13 900 ლარი, ამის სახსრები კი ჩვენს ოჯახს არანაირად არ გააჩნია. მაინტერესებს სად შეიძლება დაფინანსების მოძიება? შესაძლებელია თუ არა სრული განკურნება? დაფინასების მოძიებაძე ინფორმაციის მისაღებად, მიმართეთ ჯანდაცვის სამინისტროს. საშვილოსნოს ყელის კიბოს პირველ სტადიაზე აღმოჩენის შემთხვევაში, განკურნება შესაძლებელია. თქვენთან კონსულტაციის შემდეგ(2008. 09)გავიკეთე ფიბროადენომის ოპერაცია, ამჟამად არაფერი მაწუხებს. რა სახის კვლევებია საჭირო, რომ იგივე არ განმეორდეს? საკმარისია თუ არა მხოლოდ ექოსკოპიური კონტროლი? ამასთანავე მაქვს ფარისებრი ჯირკვლის დაქვეითებული ფუნქცია. სასურველია ექოსკოპიური კონტროლი, ასევე უნდა მიმართოთ მამოლოგს და ენდოკრინოლოგს. რა არის ალფაფეტოპროტეინი? ალფაფეტოპროტეინი(AFP) ცილაა, რომელიც ორსულობისას სინთეზირდება ყვითელი სხეულის პარკის უჯრედების მიერ, ორსულობის 13 კვირიდან კი ნაყოფის ღვიძლის მიერ. გამოიყოფა შარდთან ერთად ამნიონალურ სითხეში და სანაყოფე გარსის გავლით ხვდება დედის სისხლში. ვარ 53 წლის, მარჯვენა მხარეს ძუძუ შიგნიდან მეწვის. რისი ბრალი უნდა იყოს? წვის და დისკომფორტის გამომწვევი მიზეზი შეიძლება იყოს სხვადასხვა. მიმართეთ მამოლოგს. პაპილომავირუსის გარდა შეიძლება სხვა რამემ გამოიწვიოს კონტაქტური სისხლდენა? ნაცხის ანალიზში ამომივიდა სოკო და გარდანელა.რამდენად საშიშია ჩემი მდგომარეობა? კონტაქტური სისხლდენის გამომწვევი მიზეზი შეიძლება იყოს სხვადასხვა. აუცილებლად მიმართეთ გინეკოლოგს. არის თუ არა ალბათობა, მესამე სტადიაში, მსხვილი ნაწლავის კიბოს განკურნების? ადეკვატური მკურნალობის შემთხვევაში, არსებობს განკურნების ალბათობა. გათხოვილი ვარ თბილისში, ამის დასადასტურებლად შემიძლია წარვადგინო ქორწინების მოწმობა და მეუღლის პირადობის მოწმობა. პასპორტის მიხედვით, ჩაწერა მაქვს ოზურგეთში. ვარ 40 წლის, მესაჭიროება PAP ტესტი, თუნდაც ფასიანი მომსახურება, ოღონდ ეროვნული სკრინინგ ცენტრის სპეციალისტებთან. რამდენად შესაძლებელია? 3 წლის წინ PAP ტესტის პასუხი იყო cin- 2. ეს კიბოა? თქვენ შეგიძლიათ ისარგებლოთ არაპროგრამული მომსახურებით. დიაგნოზი cin-2 არ არის კიბო, მაგრამ სასურველია კონტროლი, რადგან გამოირიცხოს დაზიანებული უბნის გადაგვარების შესაძლებლობა. მარტივი ჰერპეს ვირუსით გამოწვეული ცვლილებები, ადამიანის პაპილომა ვირუსით გამოწვეული უჯრედული ცვლილებები, კანდიდას ტიპის სოკოთი გამოწვეული უჯრედული ცვლილებები, ენდოცერვიქსის ჯირკვლოვანი ინტრაეპითელური ნეოპლაზია, ენდოცერვიქსის რეზერვულუჯრედოვანი ჰიპრეპლაზია, უმწიფარი ბრტყელუჯრედოვანი მეტაპლაზია - 6 თვის წინ ამ დიაგნოზით ჩავიტარე მკურნალობა. ახლა მესაჭიროება PAP ტესტი. მითხრეს, რომ იკურნება და რას მეტყვით, რამდენად შესაძებელია ეს გადავიდეს სიმსივნეში? მაქვს ჩიყვიც. რეკომენდებულია ჩიყვზე ყველა გამოკვლევის გაკეთება. თქვენს მიერ ჩამოთვლილი ყველა პათოლოგია იკურნება. სასურველია PAP ტესტის გაკეთება. შეიძლება თუ არა თქვენთან პროსტატის მკურნალობა და ვარიკოცელეს ოპერაციას თუ აკეთებთ? უროლოგთან შეძლებთ კონსულტაციის მიღებას, შიდა სატანდარტით. ოპერაციები ჩვენთან არ კეთდება. ვარ 28წლის,საჩხერის რაიონიდან. მკერდში მაქვს კვანძი,მოძრავია.თუ მეკუთვნის თქვენთან უფასო გამოკვლევა ან როგორ მოვიქცე (ვის მივმართო)? ძუძუს სკრინინგის პროგრამა 40-დან 70 წლამდე ასაკის ქალბატონებისთვისაა ხელმისაწვდომი. გამარჯობა. თბილისში რეგისტრირებული არ ვარ და მინდა PAP ტესტის ჩატარება. როგორ მოვიქცე? თუ უფასოდ არ მეკუთვნის, რამდენი დამიჯდება? PAP დიაგნოსტიკა, გინეკოლოგის გასინჯვის გარეშე, ჩვენთან ღირს 35 ლარი. მაინტერესებს ახდენს თუ არა თქვენი ორგანიზაცია საჭიროების შემთხვევაში გადაუდებელი ოპერაცის დაფინანსებას? გადაუდებელი ოპერაციები ეროვნულ სკრინინგ ცენტრში არ კეთდება. ვარ 40 წლის, თბილისში რეგისტრირებული. გამოკვლევა ჩავიტარე თქვენს სკრინინგ ცენტრში, აღმომაჩნდა ფიბროადენომა 1,13X0,54სმ-ზე. პასუხის აღებისას არ გამივლია კონსულტაცია მამოლოგთან, მაინტერესებს საოპერაციოა თუ არა და როგორ კეთდება ეს ოპერაცია, ნარკოზით თუ ადგილობრივი ანესთეზიით?(ოპერაციის შემთხვევაში - რა დამიჯდება?) ველოდები პასუხს, დიდი მადლობა გულისხმიერებისთვის. გირჩევთ 6–თვეში ერთხელ გაიკეთოთ ექოსკოპია, დააკვირდეთ ფიბროადენომის ზომებს. წარმონაქმნის გაზრდის შემთხვევაში, რეკომენდებულია ოპერაციული ჩარევა, რაც ჩვენთან უფასოდ გეკუთვნით. ოპერაცია კეთდება როგორც ნარკოზით, ასევე ადგილობრივი ანესთეზიით. ამ საკითხს ერთად წყვეტენ ექიმი და პაციენტი. ჰისტეროსალპინგოგრაფია: პასუხი ასეთია - საშვილოსნოს ღრუ სამკუთხედის ფორმისაა, ნორმალური მდებარეობის, დიდი მოცულობით, დეფორმიული კონტურებით, არაერთგვაროვანი სტრუქტურის. მარჯვენა მილი მაღლაა. შემსხვილებულია ამპულარული ნაწილი და ორივე სუსტად გამტარია. საშვილოსნო და მილები არ იცლება კონტრასტისაგან. მკურნალობა მჭირდება ან ორსულობა თუ დადგება ასეთი მდგომარეობით? ვარ 6 წლის გათხოვილი, პირველადი უშვილობით, 30 წლის. გირჩევთ გაიკეთოთ ფერტილოსკოპია. მიმართეთ გინეკოლოგს. 1 თვეა, მტკივა მკერდი (მარჯვენა), გამუდმებით ყრუდ. გამონადენი და თავის ჩაბრუნება არ არის. მამოლოგთან მიმართვის დროს, რომელი კვლევა უკეთესი და საფუძვლიანია ექოსკოპია თუ მამოგრაფია? ანუ რომელში უკეთ ჩანს მდგომარეობა? ვარ 30 წლის. მაოგრაფია 40 წლამდე რეკომენდებული არ არის და, როგორც წესი, ნაკლებად ინფორმატიულია. გამარჯობა, მაინტერესებს საშუალოდ რა ღირს კვანძის ამოკვეთა სარჯევე ჯირკვლიდან. პირველ რიგში, საჭიროა კვანძის მორფოლოგიური კვლევა. თუ არ დადასტურდა წარმონაქმნის ავთვისებიანობა, ოპერაცია უფასოა თბილისში რეგისტრირებული 40-დან 70 წლამდე ქალბატონისთვის. თუ პაციენტი ვერ ჯდება ასაკობრივ ჯგუფში, მაშინ ოპერაციის ფასი 250-დან 550 ლარამდე მერყეობს. ვარ 33 წლის. გავიკეთე სარძევე ჯირკვლის ულტრაბგერითი გამოკვლევა: კანის სისქე - ნორმა, კონტური - სადა, თანაბარი, კანქვეშა ცხიმოვანი ქსოვილი- ჭარბად გამოხატული, პარენქიმის ექოსტრუქტურა - წარმოდგენილია უპირატესად ცხიმოვანი და შემაერთებელქსოვილოვანი კომპონენტებით, ჯირკვლოვანი კომპონენტები ფრაგმენტებად შენახული. კუპერის იოგები გამკვრივებული, სარძევე სადინარები არა არის დილატირებული, კეროვანი დაზიანებები არ ვიზუალიზირდება, ლიმფური გზები არ ისახება. რეგიონალური ლ.კ. - პათ. ცვლილებების გარეშე, დასკვნა dex BI-RADS 1, sin BI-RADS 1 ეს გამოკვლევა გავიკეთე თქვენთან ექიმ გიორგაძესთან. გამოხატული ექოლოგიური ცვლილებების გარეშე. გინეკოლოგმაც გამსინჯა ხელით და მითხრა, რომ არაფერი არ არის, მაგრამ მარცხენა სარძევე ჯირკავალი მაწუხებს, მაქვს ჭვალივით ტკივილი, იღლიაშიც, მტკივა მკლავიც, ეს ტკივილი გადამდის ხერხემალში ზურგზე, კისრის ცოტა დაბლა და ისეთი შეგრძნება მაქვს, რომ მიჭერს ხერხემალთან, იშვიათად სარძევე ჯირკვლის თავი მეწვება, გარეგნულად არანარი ცვლილება არ არის, არც შეშუპება, არც გამონადენი დვრილიდან, არც დაწითლება, არც დეფორმაცია. ესეთი ტკივილები მაქვს,დაახლოებით თვეზე მეტია, რისი ბრალი შეიძლება იყოს, რას მირჩევდით? რომელი ექიმს უნდა მივმართო?გთხოვთ მიპასუხოთ. ნევროპათოლოგი თუ გყავთ და კონსულტაცია რა ღირს? ასევე რომელ დღეებში მუშაობს? წინასწარ გიხდით მადლობას. გირჩევთ მიმართოთ ნევროპათოლოგს. გამორიცხეთ ოსტეოხონდროზი. მაინტერესებს თქვენი პროგრამით თუ შეიძლება PAP ტესტის გაკეთება? გმადლობთ. სკრინინგის პროგრამით PAP ტესტის გაკეთება შეუძლიათ 25-დან 60 წლამდე, თბილისში რეგისტრირებულ ქალბატონებს. მამოლოგმა გასინჯვით დამიდგინა ფიბროადენომა.ექოსკოპია არ გამაკეთებინა და მითხრა, რომ ამოსაკვეთია.შეიძლება, რომ კვანძი წამლებით გაიწოვოს? ნებისმიერი ზომისა უნდა ამოიკვეთოს? ჩვენი რჩევაა, პირველ რიგში, ჩაიტაროთ ექოსკოპიური გამოკვლევა. ამის შემდეგ, შესაძლებელია ვისაუბროთ ნამდვილად ფიბროადენომა გაქვთ თუ ფიბროადენომატოზული კვანძი. ქირურგიული ჩარევის აუცილებლობას ექოსკოპიური კვლევა დაადგენს. შეიძლება თუ არა ფიბროზული პოლიპი გაუჩნდეს ქალიშვილს და როგორ ხდება მისი ამოკვეთა ქალიშვილებში? ფიბროზული პოლიპის გაჩენა შესაძლებელია. მისი ამოკვეთა ხდება ლაპარასკოპიული მეთოდით. ვარ პროფესიით ექიმი და მსურს მონაწილეობა მივიღო სკრინინგ ცენტრის კვლევებში. რა არის ამისათვის საჭირო? ინფორმაცია ვაკანსიების შესახებ, პერიოდულად, ქვეყნდება მედიასა და ინტერნეტ სივრცეში. ვარ 23 წლის და წყალტუბოში ჩაწერილი. მეკუთვნის თუ არა გინეკოლოგიური გამოკვლევა? რეგიონებში რეგისტრირებულ ქალბატონებზე, საშვილოსნოს ყელის სკრინინგის პროგრამას, სახელმწიფო ჯერჯერობით არ აფინანსებს. მოგესალმებით, მაქვს ლიმფომა, მე-3 სტადია, ვიტარებ სხივურ თერაპიას. აღმოვაჩინე, რომ ვარ 6-7 კვირის ორსული. ამ პერიოდში ვიკეთებდი დასხივებას და მაინტერესებს, შეიძლებოდა ნაყოფზე ემოქმედა ამ ყველაფერს? აუცილებლად მიმართეთ გინეკოლოგს. გთხოვთ, მიპასუხოთ, მამაკაცებში რომელ წლამდე ატარებთ გამოკვლევებს პროსტატაზე? 83 წლის მამაკაცებში უტარებთ? პროსტატის სპეციფიკური ანტიგენის ტესტი უტარდებათ, თბილისში რეგისტრირებულ 45-დან 70 წლამდე მამაკაცებს. ვარ 33 წლის, შარშან გავიკეთე ფარისებრი ჯირკვლის ოპერაცია, ხოლო თებერვალში(2010) ვიყავი უკრაინაში, ჩავიტარე რადიო–იოდოთერაპია. ახლა მსურს მოვემზადო ფეხმძიმობისთვის, გთხოვთ, მითხრათ, რამდენად შესაძლებელია? მიმართეთ გინეკოლოგსა და ენდოკრინოლოგს. დამიდგინდა მარცლოვანი და მტკინვეული სარძევე ჯირკვლები და სარძევე ჯირკვლის სტრუქტურა ჰემოგენური მკრივი(ACR-4)მარცხნივ მაკროკალცინატი DEX-BI-RADs3 CIN-BI-RADs. რა ვქნა? მიმართეთ მამოლოგს. გამარჯობა. ვარ ქალიშვილი და შეიძლება თუ არა ჩემთვის საშვილისნოს ყელის გამოკვლევა? თქვენ შეგიძლიათ ჩაიტაროთ ნაცხის ბაქტერიოსკოპიული გამოკვლევა. მქონდა საშვილოსნოს ყელის კიბო - პირველი სტადია, პრტყელ უჯრედოვანი კარცინომა.გავიკეთე ოპერაცია, ჩავიტარე სხივური თერაპია... რა შედეგები შეიძლემა მოყვეს შემდეგში? ვარ 32 წლის. თქვენს კითხვებს ონკოლოგი უკეთ გასცემს პასუხს. მაინტერესებს შესაძლებელია თუ არა პაპილომა ვირუსის გაჩენა მაშინ, როცა არ გაქვს დაწყებული სქესობრივი ცხოვრება? და თუ შესაძლებელია როგორ? სქესობრივი კონტაქტის გარეშე პაპილომა ვირუსი არ გადადის, რადგან ამ ვისურის მატარებელი მამაკაცია. გამარჯობა,1 თვის წინ ვიმკურნალე პაპილომა ვირუსზე, მაგრამ შემდეგ გამოკვლევაზე აღარ ვყოფილვარ. არაფერი მაწუხებს. უბრალოდ, გამონადენი მაქვს მოყვითალო ფერის, შესაძლებელია დარჩენილიყო ვირუსი? და კიდევ მაინტერესებს, ერთხელ მკურნალობა საკმარისია? რისკი იმისა რომ კიდევ გაჩნდეს ეს ვირუსი რამდენია? კონკრეტულ შემთხვევაში, მიმართეთ სპეციალისტს. გამარჯობათ, 2 თვის წინ მივმართე თქვენს ცენტრს. პაპ-ტესტის პასუხი იყო - ნორმა, რეკომენდაცია -ტრიქომონიაზის და კანდიდოზის მკურნალობა. მკურნალობის შემდეგ, განმეორებითი პაპ-ტესტის პასუხი იყო: ცინ1. რამდენად შესაძლებელია ორ თვეში შეიცვალოს პაპ-ტესტის პასუხი? ტესტის გადამოწმება უნდა მომხდარიყო ერთი და იგივე კლინიკაში. რამდენად მოხდა ეს თქვენს შემთხვევაში, მოგვწერეთ. ჩვენ ვცხოვრობთ დასავლეთში, სადაც არაა უფასო გამოკველევები. რა ვქნათ, რომ თქვენთან მოვხვდეთ? 2 წლის წინ გაიკეთა ოპერაცია და სჭირდება კონსულტაცია. გთხოვთ, დაგვიკონკრეტოთ დასავლეთში რომელ რეგიონს ან რაიონს გულისხმობთ და რა ოპერაციაზე საუბრობთ? ვარ 26 წლის, დამიდგინეს ფიბროადენომა 5მმ. ვგეგმავ ორსულობას. მაინტერესებს, რამდენად ხელს შეუშლის ორსულობას და ორსულობის განმავლობაში, არის თუ არა რაიმე საშიშროება ფიბროადენომის გადაგვარების. მიმართეთ მაოლოგს. მყავს 54 წლის დედა. 2009 წელს, მაისში აღმოაჩნდა საშვილოსნოს ყელის კარცინომა მე-3 სტადია. ჩავუტარეთ კამელინის 3 კურსი და ვკურნალობთ სხვა ხალხური მეთოდებით. სიმპტომებიდან გამომდინარე, დასნეულდა სწორი ნაწლავიც და შარდის ბუშტიც. მოიკლო წონაშიც და გაძლიერდა ტკივილებიც. რამდენად შეიძლება ოპერაცია ან რა შეიძლება გაკეთდეს? მიმართეთ ონკოლოგებს. მხოლოდ გამოკვლევების შემდეგ შეიძლება თქვენს კითხვას პასუხი გაეცეს. ძალიან მაინტრესებს საქართველოსა და ზოგადად მსოფლიოს სტატისტიკა პაპილომა ვირუსის გავრცელებაზე და სიკდილიანობაზე. ეროვნული სკრინინგ ცენტრი ასეთი ტიპის სტატისტიკას არ აწარმოებს. შესაძლოა, ეს ინფორმაცია მოიძიოთ ჯანმრთელობის დაცვის სამინისტროში. ვარ 26 წლის. ცოტა ხნის წინ, დამეწყო ყრუ ტკივილები მკერდის არეში, რომელსაც თან ერთვის ხელის ტკივილი. ახლა უფრო გამიმძაფრდა. მაინტერესებს, მასტოპათიამ შეიძლება გამოიწვიოს თუ არა მხრის და ხელის ტკივილი? შესაძლოა ტკივილი მასტოპათიამ გამოიწვიოს, მაგრამ ზუსტი პასუხი მხოლოდ გამოკვლევების შემდეგ შეგიძლიათ მიიღოთ, ამიტომ გირჩევთ, მიმართეთ მამოლოგს. ორი წლის წინ აღმომაჩნდა პაპილომა ვირუსი, გამოკვლევები ჩავიტარე ჟორდანიას სახელობის ინსტიტუტში, ჩავიტარე ექიმის მიერ ყველა რეკომენდებული გამოკვლევა, ანალიზი, კრიოდესტრუქცია თუ მედიკამენტოზური მკურნალობა, მაგრამ ვირუსი მაინც აქტიურია. მაინტერესებს, სად არის რეკომენდებული სრულყოფილი მკურნალობის ჩატარება, რის შედეგადაც დაცული ვიქნები საშვილოსნოს ყელის სიმსივნისაგან? პაპილომა ვირუსს მუდმივი კონტროლი და მუდმივი მკურნალობა სჭირდება, რათა არ მოხდეს დაავადების პროგრესირება. ამიტომ გირჩევთ, 6 თვეში ერთხელ, ჩაიტაროთ პაპ-ტესტი და კოლპოსკოპია. თუ თქვენი ასაკი 25-დან 60 წლამდეა და თბილისში ხართ რეგისტრირებული, შეგიძლიათ უფასო გამოკვლევები ჩაიტაროთ ჩვენთანაც. გავიკეთე პაპ-ტესტი, რომლის დიაგნოზია: ასკუს-ატიპიური ბრტყელი ეპითელიოციტები განუსაზღვრელი მნიშვნელობის ატიპიით. დამინიშნეს კოლპოსკოპია, გავიკეთე და მან ეს დიაგნოზი გამორიცხა. რა გავაკეთო? ვენდო კოლპოსკოპიას? შეგიძლიათ, ენდოთ, რადგან კოლპოსკოპიური კვლევა პაპ-ტესტის პასუხის დასადასტურებლად ან გამოსარიცხად ტარდება. ვარ 36 წლის, ვცხოვრობ ქუთაისში. მენსტრუაციის წინ, მაქვს მკერდის ტკივილი და ცოტა ყვითელი გამონადენი ძუძუდან. მენსტრუაციის შემდეგ, აღარ მტკივა და არც გამონადენი მაქვს. მაქვს ოსტეოქონდროზი, ჩიყვი და ნევროზი. შეიძლება თუ არა ეს გამოიწვიოს ამ დაავადებებმა? გთხოვთ, მირჩიოთ საიდან დავიწყო მკურნალობა? იმ ექიმმა არც მომისმინა, ძუძუ რომ ვახსენე. ონკოლოგიურში გამიშვა და ძალიან ვნერვიულობ. მიმართეთ მამოლოგს. ჩივილები, რომლებსაც აღწერთ (გამონადენი, ტკივილები), სავსებით შესაძლებელია გამოიწვიოს ოსტეოქონდროზმა, ჩიყვმა, ნევროზმა. დაგჭირდებათ, ასევე, ენდოკრინოლოგისა და გინეკოლოგის კონსულტაცია. ვარ 33 წლის. დაახლოებით ერთი წელია, დამეწყო მკერდის ტკივილი, განსაკუთრებით მესტრუაციის მოსვლის წინ 6-8 დღით ადრე. იღლიების მიდამოებში შემაწუხებლად მტკივა. აუცილებელია თუ არა, მივმართო ექიმს? მიმართეთ მამოლოგს. მითხრეს, მასტოპათია გაქვსო. 2 თვის განმავლობაში მენსტრუაცია არ მქონია. მქონდა დაბალი სიცხეები. ვიყავი ენდოკრინოლოგთან და მითხრა თიროტროპული ჰორმონი ძალიან დაბალი გაქვს და ამის ბრალიაო. თქვენ რას მეტყვით? კონსულტაციისთვის, მიმართეთ ენდოკრინოლოგ-გინეკოლოგსა და მამოლოგს. როგორც ჩანს, თქვენი პრობლემა ჰორმონალური დისბალანსითაა გამოწვეული ვარ 33 წლის. მითხრეს მასტოპათია გაქვსო. მკერდიდან მაქვს მოყვითალო ფერის გამონადენი. ამ თვეში მენსრუაციაც არ მომივიდა, ფეხმძიმობა არ არის. ენდოკრინოლოგს მივმართო თუ მამოლოგს? რას მირჩევთ? რამდენად საშიშია? აუცილებლად მიმართეთ მამოლოგს უკვე 5-6 წელია, რაც მკერდიდან მაქვს მოყვითალო ფერის გამონადენი.ხანდახან, პატარა სიმგრეც მესინჯება მკლავში. ვგრძნობ ყრუ ტკივილებს. რამდენად სერიოზულია ან რა გამოკვლევები გავიკეთო? მიმართეთ მამოლოგს. ვარ 33 წლის. მითხრეს მასტოპათია გაქვსო. ასევე, მაქვს გამონადენი მკერდიდან, მკლავზე - ტკივილები. რამდენად საშიშია ან რას მირჩევთ? მიმართეთ მამოლოგს. ვარ 31 წლის. მყავს სამი შვილი. პატარას, რომელიც წლისა და 2 თვისაა, ვკვებავ ძუძუთი. 2 დღეა, სიმაგრე მაქვს მარჯვენა ძუძუში. მქონდა ტემპერატურაც 37,5. ხომ არაა საშიში და რა ვქნა? მიმართეთ მამოლოგს. 25 წლის ვხდები და არ შეიძლება, გამოკვლევა ჩავიტარო? 25 წლის ასაკში შეგიძლიათ, უფასოდ ჩაიტაროთ საშვილოსნოს ყელის გამოკვლევები. თბილისში ვცხოვრობ ქირით და შეიძლება ჩავიტარო კამოკვლევა თქვენთან? თუ არ შეიძლება, სად მივმართო? თუ თქვენ თბილისში ხართ რეგისტრირებული და აკმაყოფილებთ პროგრამით გათვალისწინებულ ასაკობრივ კატეგორიას (ძუძუს კიბოს სკრინინგი 40-დან 70 წლამდე, საშვილოსნოს ყელის კიბოს სკრინინგი 25-დან 60 წლამდე), შეგიძლიათ მოგვმართოთ. ასევე, თუ რეგისტრირებული ხართ აჭარის, იმერეთის, კახეთის ან ქვემო ქართლის რეგიონში, სკრინინგის პროგრამის ფარგლებში გეკუთვნით ძუძუს უფასო გამოკვლევები (40-დან 70 წლამდე). თუ თბილისში ვცხოვრობ, მაგრამ არ ვარ ჩაწერილი შემიძლია ჩავიტარო გამოკვლევა? თუ თქვენ თბილისში ხართ რეგისტრირებული და აკმაყოფილებთ პროგრამით გათვალისწინებულ ასაკობრივ კატეგორიას (ძუძუს კიბოს სკრინინგი 40-დან 70 წლამდე, საშვილოსნოს ყელის კიბოს სკრინინგი 25-დან 60 წლამდე), შეგიძლიათ მოგვმართოთ. ასევე, თუ რეგისტრირებული ხართ აჭარის, იმერეთის, კახეთის ან ქვემო ქართლის რეგიონში, სკრინინგის პროგრამის ფარგლებში გეკუთვნით ძუძუს უფასო გამოკვლევები (40-დან 70 წლამდე). სხვა რეგიონებში სკრინინგის პროგრამა ჯერჯერობით არ ფინანსდება. ვარ 32 წლის. შემიძლია თუ არა ეროვნულ სკრინინგ ცენტრში მკერდის უფასო გამოკლვლევა? ძუძუს სკრინინგის პროგრამას თბილისის მუნიციპალიტეტი აფინანსებს 40-დან 70 წლამდე ასაკის ქალბატონებისთვის. ვარ 44 წლის, ვცხოვრობ ქ.ზუგდიდში, მყავს სამი შვილი და I ჯგუფის ინვალიდი ქმარი (უმუშევარი). ორი კვირის წინ გავიკეთე მკერდის ოპერაცია, მომკვეთეს ორივე მკერდი, რომლის ღირებულებამ შეადგინა 3200(ნასესხები) ლარი. ანალიზის პასუხის შემდეგ მამოლოგმა დამინიშნა ხანგრძლივი ქიმიოთერაპიული მკურნალობა, რომლის ღირებულებაა 12000 ევრო. გთხოვთ გამაგებინოთ, ვის მივმართო, რომელ ორგანიზაციას შეუძლია, მთლიანად თუ არა ნაწილობრივ მაინც, დამიფინანსოს ხანრძლივი ქიმიოთერაპიული მკურნალობა? მეკუთვნის ინვალიდობის სტატუსი? მიმართეთ ჯანდაცვის ადგილობრივ განყოფილებას, რომელიც ვადლებულია მოგაწოდოთ ინფორმაცია თქვენს მიერ დასმულ კითხვებზე. 1 წლის წინ გავიკეთე მკერდის ოპრაცია(მოვიკვეთე), მჭირდება სილიკონის პროთეზი. თქვენთან თუ შეიძლება მისი შეძენა? ეროვნულ სკრინინგ ცენტრში პროთეზირების პროგრამა, ჯერჯერობით, არ ხორციელდება. მყავს ერთი წლის ბავშვი, ექვს თვემდე წოვდა ძუძუს. ბოლო ორი თვეა, მკერდში ვგრძნობ წვას ზოლზე, ზევიდან ქვევით. რისი ბრალი შეიძლება იყოს და რას მირჩევთ? მიმართეთ მამოლოგს. იღლიის ფოსოს კვლევა როგორ ხდება თუ ჯირკვალი არ არის? გთხოვთ, უფრო დაგვიკონკრეტოთ თქვენი შეკითხვა. მკერდის ტკივილის შემთხვევაში, კისრისა და ხერხემლის გამოკვლევის დროს, ხერხემლის რა ნაწილის გამოკვლევა ხდება? (მოგეხსენებათ, ხერხემალი დიდია და მისი თავიდან ბოლომდე გამოკვლევა შეუძლებელია). ხერხემლის რა ნაწილი გამოვიკვლიო ოსტეოქონდროზის დასადგენად ან გამოსარიცხად? გამოიკვლიეთ მეორე მალიდან მეათემდე. დიდი ხანია მაწუხებს მკერდი, უკვე 4 წელია. რამდენჯერმე გადავიღე მამოგრაფია, ექოსკოპია, დიაგნოზი დამისვეს-ფიბროლიპომა. როგორც ამიხსნეს, ამ დაავადებას არ ახასიათებს ისეთი საშინელი ტკივილი, როგორიც მე მაქვს. გამგზავნეს ნევროპათოლოგთან და ნეიროქირურგთან, მათ ვერანაირი პასუხი ვერ გამცეს. არც ონკოლოგის პაციენტი ვარ და არც ნევროპათოლოგის, ტკივილს კი არანაირი გამაყუჩებელი არ მიხსნის. გთხოვთ მირჩიოთ რა ვქნა??? გირჩევთ, ჩაიტაროთ კისრისა და ხერხემლის გამოკვლევები, რათა გამოირიცხოს ოსტეოქონდროზი. ვარ 50 წლის, 47 წლის ასაკში გავიკეთე მკერდზე კისტის ოპერაცია. ამ ბოლო პერიოდში დამერღვა მენსტრუაციული ციკლი. მაინტერესებს არის თუ არა ეს დარღვევა ოპერაციასთან კავშირში და რამდენად საშიშია? თქვენი ასაკიდან გამომდინარე, სავსებით შესაძლებელი იყო მენსტრუალური ციკლის დარღვევა. ვარ 26 წლის, გათხოვილი. მაქვს ფიბროადენომა. რამდენად საშიშია? არის თუ არა ოპერაცია აუცილებელი (არ იზრდება) და რამდენად საზიანოა ამ შემთხვევაში ორსულობა? ორსულობის დროს ფიბროადენობა ზომაში მოიმატებს და სავარაუდოდ, ფეხმძიმობის მე-6 თვეზე მაინც მოგიწევთ ოპერაცია. ამიტომ გირჩევთ, ამოიჭრათ. მაინტერესებს, ეს ცენტრი თუ არსებობს ქუთაისში და თუ არსებობს, მიუთითეთ მისამასთიც. იმერეთის რეგიონში, ძუძუს კიბოს სკრინინგის პროგრამაზე გამოცხადებული ტენდერის პასუხები რამდენიმე დღეში გახდება ცნობილი. შესაბამისად, ქუთაისში არსებული ცენტრების მისამართებსაც ამ ტენდერის დასრულების შემდეგ გამოვაქვეყნებთ. გავიკეთე PAP-ტესტი, რომლის პასუხი კარგია. ასევე გავიკეთე კოლპოსკოპიური გამოკვლევა, სადაც დიაგნოზი დამისვეს-დამაკმაყოფილებელი კოლპოსკოპია, CIN 1. როგორც ვიცი, ამას იწვევს HPV ვირუსი. მაინტერესებს, თქვენთან თუ ხდება HPV ტესტირება მაღალი რისკის ტიპის ვირუსის იდენტიფიკაციის მიზნით, ანუ ამ ვირუსზე შემოწმება შესაძლებელია თუ არა თქვენთან უფასოდ. ეროვნულ სკრინინგ ცენტრში ვირუსის იდენტიფიკაცია არ ხდება. მაინტერესებს, საშვილოსნოს მილების გადაკეტვა არის თუ არა საზიანო ორგანიზმისთვის? რა გართულებები შეიძლება მოყვეს?ვფიქრობ მეორე შვილის მერე გადავიკეტო. ზოგადად, საშვილოსნოს მილების გადაკეტვა ორგანიზმისთვის საზიანო არაა. რაც შეეხება გართულებას, შესაძლოა ისეთივე იყოს, როგორიც ნებისმიერი სხვა სახის ოპერაციის შემთხვევაში (გართულება შესაძლოა კბილის ამოღებასაც მოჰყვეს). ამავე დროს, თუ კიდევ გაგიჩნდათ მესამე შვილის გაჩენის სურვილი, საშვილოსნოს მილების გადაკეტვის შემდეგ, მისი აღდგენა შეუძლებელია. გამარჯობა, 21 წლის ასაკში საკეისრო კვეთით გავაჩინე ბავშვი. რძე 1 კვირაში გამიშრა. მეორე შვილზე ვფიქრობ, გავიკრა მკერდი. რამდენად რეკომენდებულია და არის თუ არა საშიშროება შემდგომი გარათულებების? მკერდის გაკვრა არაა რეკომენდებული და შესაძლოა, საზიანოც კი აღმოჩნდეს თქვენი ჯანმრთელობისათვის. ვარ 22 წლის გადავიღე ეხოსკოპია მკერდზე და ფიბრომა აღმომაჩნდა, როგორ მოვიქცე? გთხოვთ, ზუსტი დიაგნოზი მოგვწეროთ. მანტერესებს, თქვენთან მკერდის გაზრდა თუ არის შესაძლებელი? ეროვნულ სკრინინგ ცენტრში პლასტიკური ოპერაციები არ კეთდება. ერთი და იგივეა თუ არა შერწყმული სხივური თერაპია და სტანდარტული ბრაქითერაპია? მიმართეთ ქიმიოთერაპევტს. ვარ 32 წლის, 2 შვილის დედა. პატარა 2 წლისა და 8 თვისაა, დღემდე ძუძუთი იკვებება. ტკივილს და რაიმე დასაეჭვებელს არ ვგრძნობ. მაინტერესებს, არის თუ არა მიზანშეწონილი ამ ასაკში ბავშვი კიდევ იკვებოს ძუძუთი და რაიმე გართულება ხომ არ შეიძლება მოყვეს დედისთვის? როგორც წესი, დედის რძე თავის ძირითად თვისებებს, ერთი წლის შემდეგ კარგავს, ამიტომ შეგიძლიათ ძუძუთი კვება შეწყვიტოთ. გართულება არც მის შეწყვეტას და არც მის გაგრძელებას არ მოყჰვება. ვარ 35 წლის. შემიძლია თუ არა მკერდის უფასო გამოკლვლევა? ეროვნულ სკრინინგ ცენტრში ძუძუს უფასო გამოკვლევები უტარდებათ თბილისში რეგისტრირებულ, 40-დან 70 წლამდე ქალბატონებს. მილებზე მკურნალობთ? ეროვნული სკრინინგ ცენტრი სამკურნალო დაწესებულება არ არის. ძუძუს თავი მიბრუნდება შიგნით. ვგრძნობ ცოტა ტკივილს. ვარ 35 წლის, 2 შვილის დედა. რამდენად საშიშია და ვის მივმართო? აუცილებლად მიმართეთ მამოლოგს. მკერდში მაქვს ცოტა ტკივილი და პატარა რაღაც ბურთივით. რა შეიძლება იყოს? ვარ 29 წლის, გათხოვილი. აუცილებლად მიმართეთ მამოლოგს. 5 თვის წინ გავიარე შემოწმება მამოლოგთან, რენტგენიც გადავიღე. მითხრა, რომ არაფერი მჭირს. უკვე ერთი კვირაა, ვგრძნობ ჩხვლეტას მკერდის არეში, თუმცა არც სიმაგრეს ვგრძნობ, არც რაიმე პატარა წარმონაქმნს. ცოტათი შემეშინდა. შეიძლება ისევ ჩავიტარო გამოკვლევა? თუ დრო უნდა გავიდეს მეორე შემოწმებამდე? 2 წლის წინ ჩამიტარდა ფიბრომის ოპერაცია, საშვილოსნო და საკვერცხეები ამოკვეთილი მაკვს. ჩხვლეტები, შესაძლოა სულაც არ მიუთითებდეს ძუძუში არსებულ რაიმე პრობლემაზე და სხვა ფაქტორით იყოს განპირობებული, თუმცა თქვენი ავადმყოფობის ისტორიიდან გამომდინარე (2 წლის წინ გაკეთებული ოპერაცია), გირჩევთ, მიმართოთ მამოლოგს და ის გადაწყვეტს, ჩაგიტარდეთ თუ არა უფრო ღრმა კვლევა. ციკლის დამთავრებიდან რამდენი დღის განმავლობაში შეიძლება პაპ-ტესტის ჩატარება? Pap-ტესტის ჩასატარებლად, ციკლის დამთავრებიდან მინიმუმ 3 და მაქსიმუმ 6 დღე უნდა იყოს გასული. იმერეთის რეგიონში საშვილოსნოს ყელის კიბოს სკრინინგი არ ტარდება და რატომ? საშვილოსნოს ყელის კიბოს სკრინინგის რეგიონალური პროგრამისთვის, ჯერჯერობით, საკმარისი ფინანსები არ არის. რამდენ ხანს გაგრძელდება ეს პროგრამა? ძუძუსა და საშვილოსნოს ყელის კიბოს სკრინინგის პროგრამა, ამ ეტაპზე, 2010 წლის ბოლომდეა დამტკიცებული. თუ კი ხარ 40 წლამდე და გაქვს მკერდთან დაკავშირებული პრობლემები, შეგეხება თუ არა უფასო გამოკვლევები? ძუძუს კიბოს სკრინინგის პროგრამა 40 წლამდე ქალბატონებისთვის არ ფინანსდება. ვარ 28 წლის. მყავს 5 წლის შვილი, რომელსაც ძუძუ არ უწოვია. ერთი წლის წინ შევამჩნიე მკერდში სიმაგრე. მივმართე მამოლოგს, ჩამიტარეს ექოსკოპიური გამოკვლევა და მითხრეს, რომ მქონდა ფიბროადენომური მასტოპათია. დამინიშნეს მკურნალობა და მირჩიეს ბავშვის გაჩენა. ვარ ორსულობის მე-7 თვეზე. კვანძი აღარ მესინჯება, მაგრამ ტკივილის შეგრძნება მაქვს. მივმართე მამოლოგს და მითხრა, რომ არაფერია. მაინტერესებს, რამდენად ვარ დაცული ორსულობაში და ძუძუთი კვების დროს კიბოსაგან და თუ შეიძლება ამ პერიოდებში სკრინინგ გამოკვლევების ჩატარება? თუ ფიბროადენომა დადასტურებულია, მიმართეთ ქირურგ მამოლოგს. ორსულობის დროს მამოგრაფიული კვლევის ჩატარება არ შეიძლება, ძუძუს ექოსკოპია კი დასაშვებია. ვარ 25 წლის. მყავს 11 თვის ბავშვი, რომელიც მშობიარობის შემდეგ ძუძუთი არ გამომიკვებია და გამიჩნდა მასტიტი, რომელიც დროთა განმავლობაში გადაიქცა კისტად. მაინტერესებს არის თუ არა კისტის კიბოდ გადაქცევის შანსი და დაახლოებით რა ღირს კისტის ოპერაცია? კისტის კიბოდ გადაქცევა ნაკლებად შესაძლებელია. კისტის ოპერაცია კეთდება მხოლოდ იმ შემთხვევაში, თუ ის მკურნალობის სხვა მეთოდებს არ დაექვემდებარა, ამიტომ მკურნალობის კურსის შესარჩევად მიმართეთ სპეციალისტს. დაახლოებით 5 თვეა რაც ძუძუს შიგნით შევამჩნიე სიმაგრე, ციკლის დროს უფრო იზრდება და მაწუხებს. ძუძუს თავზეც ჩხვლეტის მაგვარი ტკივილი მაქვს. მაინტერესებს ამ შემთხვევაში არსებობს კიბოს საშიშროება? სხვა არანაირი ნიშნები არ არის... მიმართეთ მამოლოგს. თუ თქვენი ასაკი 40-დან 70 წლამდეა, შეგიძლიათ ისარგებლოთ ეროვნული სკრინინგ ცენტრის სერვისით და ჩაიტაროთ ძუძუს უფასო გამოკვლევები. შესაძლებელია თუ არა ძუძუს სკრინინგი ორსულობის დროს. არ შეიძლება. არის თუ არა რეკომენდებული მამოგრაფიის ხელმეორედ ჩატარება 6 თვის შემდეგ. საშიში ხომ არ არის ჯანმრთელობისთვის? განმეორებითი მამოგრაფია შეგიძლიათ ჩაიტაროთ მამოლოგის რეკომენდაციის შემთხვევაში. ვარ 29 წლის, გათხოვილი. მქონდა ორივე მკერდის ტკივილები. გავესინჯე ექიმს და მითხრა, რომ მქონდა მასტოპათია. მაინტერესებს რამდენად საშიშია და აქვს თუ არ რაიმე გართულება? მინდა შეგეკითხოთ, რატომ არ ხდება 40 წლამდე ქალების უფასო გამოკვლევები მკერდზე, ეს ხომ ძალიან გახშირებულია ახალგაზრდებში? მუდმივად აკონტროლეთ თქვენი სარძევე ჯირკვლის მდგომარეობა თვითგასინჯვის მეთოდით; ძუძუს კიბოს სკრინინგის პროგრამაში მონაწილე ქალბატონების ასაკობრივი ჯგუფი საერთაშორისო სტანდარტებით დგინდება. ვცხოვრობ სამცხე-ჯავახეთში, ახლციხეში. უაღრესად დიდი სურვილი მაქვს ჩავიტარო გამოკვლევა, როგორც ძუძუზე ასევე საშვილოსნოზე. თქვენს რეგიონში ძუძუსა და საშვილოსნოს ყელის კიბოს სკრინინგის პროგრამა ჯერჯერობით არ მოქმედებს. მკერდზე გამონაყარი და იღლიაში ჯირკვალი მაქვს. მაინტერესებს თქვენთან თუ შეიძლება გამოკვლევა? საშიშია ეს სიპტომები? მიმართეთ მამოლოგს. ეროვნულ სკრინინგ ცენტრში ძუძუს გამოკვლევები უტარდებათ თბილისში რეგისტრირებულ, 40-დან 70 წლამდე ასაკის ქალბატონებს. როგორ ჩავერთო სკრინინგის პროგრამაში? პროგრამაში მონაწილეობა ხელმისაწვდომია თბილისში მცხოვრები ნებისმიერი ქალბატონისთვის: 40-დან 70 წლამდე – ძუძუს კიბოს სკრინინგი 25-დან 60 წლამდე – საშვილოსნოს ყელის კიბოს სკრინინგი თუ ეკუთვნით რომელიმე ამ ასაკობრივ ჯგუფს, დარეკეთ ნომრებზე:2-20-35-35 და დარეგისტრირით. ამავე დროს შეიტყობთ ვიზიტის თარიღს და იმ კლინიკის მისამართს, სადაც სკრინინგ-ტესტს ჩაგიტარებენ. არის თუ არა საშვილოსნოს ყელის სკრინინგი კიბოს პრევენციის საშუალება? სკრინინგი საშუალებას იძლევა, გამოვლინდეს საშვილოსნოს ყელის ქსოვილში განვითარებული პათოლოგიური ცვლილებები. მათი ადრეული აღმოჩენისა და მკურნალობის შედეგად კიბოს თავიდან აცილება 100-დან 75 შემთხვევაშია შესაძლებელი! რა ნაკლი აქვს საშვილოსნოს ყელის კიბოს სკრინინგს? ძალზე იშვიათად, საშვილოსნოს ყელის კიბოს სკრინინგისას, პათოლოგიური ცვლილება შესაძლოა, არ დაფიქსირდეს, ვინაიდან: ზოგჯერ ავთვისებიანი უფრედები ნორმალურისგან ძნელი გასარჩევია; საკვლევი მასალა (ნაცხი) მეტად მცირე რაოდენობის პათოლოგიურ უჯრედს შეიცავს. იმ ქვეყნების სტატისტიკის მიხედვით, სადაც საშვილოსნოს ყელის კიბოს სკრინინგი ფართოდაა დანერგილი, ყოველი 10 ანალიზიდან ერთი გადამოწმებას მოითხოვს, რადგან შესაძლოა: აღმოგაჩნდეთ ინფექცია, რომლის მკურნალობა აუცილებელია, რათა სრულფასოვანი დიაგნოზი დაგისვან; საკვლევი უჯრედები სისხლით ან ლორწოთი იყოს დაფარული; ნაცხში საკვლევი უჯრედი ძალიან ცოტა იყოს; საკვლევი მასალა არასათანადოს იყოს მომზადებული; საკვლევი მინა, რომელზეც ნაცხია მოთავსებული, გატყდეს. როგორ მოვემზადოთ Pap ტესტისთვის? საშვილოსნოს ყელის კიბოს სკრინინგისთვის მომზადებისას გახსოვდეთ: დაუშვებელია Pap ტესტის ჩატარება მენსტრუაციის დროს. სკრინინგისთვის საუკეთესოა ციკლის შუა პერიოდი; თუ სქესობრივი კონტაქტის დროს დაცვის ბარიერული საშუალება, სპერმიციდი ან ლუბრიკანტი გამოიყენეთ, უახლოესი 24 საათის განმავლობაში Pap ტესტის ჩატარება რეკომენდებული არ არის - კონტრაცეპტივებში შემავალი ქიმიური ნოვთიერებები ტესტის შედეგზე გავლენას ახდენს. როდის არის საჭირო საშვილოსნოს ყელის განმეორებითი კვლევა? სტატისტიკის თანახმად, იმ ქვეყნებში, სადაც ფართოდ არის დანერგილი საშვილოსნოს ყელის კიბოს სკრინინგის პროგრამა, Pap ტესტის საშუალებით გამოკვლეულთა 93,5%-ს არავითარი საეჭვო ცვლილება არ უვლინდება. განმეორებითი გამოკვლევა (ანალიზის გადამოწმება) ექიმმა ქალს მაშინ შეიძლება ურჩიოს, როდესაც ნაცხი არადამაკმაყოფილებელ ინფორმაციას იძლევა, მაგალითად, საკვლევი უჯრედები სისხლით ან ლორწოთია დაფარული, ნაცხი არასათანადოდაა აღებული და ა.შ. თუ Pap ტესტის შედეგად განსაზღვრული ცვლილებები (სახეცვლილი უჯრედები) გამოვლინდა, ეს იმას არ ნიშნავს, რომ უთუოდ კიბო გაქვთ - ზოგ შემთხვევაში ასეთი ცვლილება საგანგაშო არ არის, თუმცა დიაგნოზის დასაზუსტებლად გინეკოლოგმა შესაძლოა კოლპოსკოპიური კვლევის ჩატარება გირჩიოთ. როდის უნდა ველოდო Pap ტესტის პასუხს? Pap ტესტის შედეგს 10 სამუშაო დღის შემდეგ, სკრინინგის ჩატარების ადგილის მიხედვით შეიტყობთ. რა პრინციპით ტარდება Pap ტესტი? ტექნიკურად Pap ტესტი შემდეგნაირად ხორციელდება: საშვილოსნოს ყელის ე.წ. T (ტრანსფორმაციის, ანუ გარდაქმნის) ზონიდან გინეკოლოგი შპადელით ანუ ფუნჯით იღებს ნაცხს, რომელიც სათანადო წესების დაცვით თავსდება სასაგნე მინაზე და იგზავნება ლაბორატორიაში მიკროსკოპული გამოკვლევისთვის. პროცედურამ, რომელიც რამდენიმე წუთს გრძელდება, შესაძლოა მცირედი სიკომფორტი გამოიწვიოს, რომელიც ნაცხის აღების დასრულებისთანავე უკვალოდ ქრება. თუ შპადელის შეხებისას ტკივილი იგრძენით, უთუოდ აცნობეთ გინეკოლოგს. რატომ არის აუცილებელი საშვილოსნოს ყელის კიბოს სკრინინგი? საშვილოსნოს ყელის კიბოს სკრინინგი საშუალებას იძლევა, გამოვლინდეს ყოველგვარი კიბოსწინარე დაავადება და ინფექცია. ტესტის საშუალებით ვლინდება საშვილოსნოს ყელის კიბოს განვითარების ერთ-ერთი უმთავრესი მიზეზით - ადამიანის პაპილომა ვირუსით გამოწვეული ცვლილებები. ამდენად, საშვილოსნოს ყელის კიბოს სკრინინგი ავთვისებიანი სიმსივნისგან თავის დაცვის საუკეთესო საშუალებაა! რა პრონციპით ხორციელდება საშვილოსნოს ყელის კიბოს სკრინინგი? საშვილოსნოს ყელის კიბოს სკრინინგის უმთავრესი მეთოდია Pap ტესტი, რომელიც საშვილოსნოს ყელის ნაცხის გამოკვლევას გულისხმობს. არის თუ არა სკრინინგი ძუძუს კიბოს პრევენციის საშუალება? სკრინინგი საშუალებას იძლევა, დროულად იქნეს აღმოჩენილი უკვე არსებული ავთვისებიანი სიმსივნე, მაგრამ სამომავლოდ კიბოსგან დაცვას არ უზრუნველყოფს. ძუძუს კიბო, ისევე როგორც ნებისმიერი სხვა ორგანოს ავთვისებიანი სიმსივნე, შესაძლოა გაჩნდეს გეგმურ მამოგრაფიულ გასინჯვებს შორის. რა ნაკლი აქვს ძუძუს კიბოს სკრინინგს? ისევე, როგორც ყველა სხვა სახის გამოკვლევას, მამოგრაფიასაც აქვს რამდენიმე ნაკლი. კერძოდ: ავთვისებიან სიმსივნეთა ზოგიერთი სახეობა ცუდად ჩანს ან სრულებით არ ჩანს რენტგენის ფირზე. რას ნიშნავს პასუხი, რომ მკურნალობა გჭირდებათ? თუ ექიმმა დაგარწმუნათ, რომ მკურნალობა გჭირდებათ, ნუ შეშფოთდებით. ძუძუს დაავადებათა უმრავლესობას კეთილთვისებიანი მიმდინარეობა ახასიათებს, თუმცა ყოველ მათგანს სჭირდება დროული და სწორი მკურნალობა, რისთვისაც ქალმა სკრინინგის პროგრამაში მომუშავე ექიმის რჩევით უნდა მიმართოს სპეციალიზებულ მამოლოგიურ დაწესებულებას, ვინაიდან დაავადების მკურნალობა სცდება სკრინინგის პროგრამის ფარგლებს. პირველ სტადიაზე გამოვლენილი დაავადების მკურნალობა ძუძუს კიბოს შემთხვევაშიც კი მეტად შედეგიანია და 100-დან 98 შემთხვევაში სრული განკურნებით სრულდება როგორ მოვემზადოთ მამოგრაფიისთვის? ძუძუს კიბოს სკრინინგისთვის განსაკუთრებული მომზადება საჭირო არ არის, მხოლოდ გამოკვლევის დღეს შხაპის შემდეგ არ გამოიყენოთ კოსმეტიკური საშუალებები: კრემი, მისაყრელი პუდრი და დეოდორანტი. დაიმახსოვრეთ: ძუძუს გამოკვლევის ჩატარება რეკომენდებულია მენსტრუალური ციკლის დაწყებიდან მე-7-12 დღეს. როდის არის საჭირო ძუძუს განმეორებითი კვლევა? სტატისტიკის თანახმად, ქვეყნებში, სადაც ფართოდ არის დანერგილი ძუძუს კიბოს სკრინინგის პროგრამა, მამოგრაფიული კვლევის შემდეგ გამოკვლეულთა 95%-ს არავითარი საეჭვო ცვლილება არ უვლინდება. შესაძლოა, ექიმმა ქალს განმეორებითი გამოკვლევის ჩატარება ურჩიოს, თუ: . მამოგრაფიამ გამოავლინა ცვლილება, რომელიც დამატებით შესწავლას საჭიროებს . ტექნიკური წუნის გამო ფირზე კვლევის შედეგის წაკითხვა შეუძლებელია. თუ მამოგრაფიული კვლევის შედეგად საეჭვო ცვლილებები გამოვლინდა ექიმი დამატებითი კვლევის (ექოსკოპიური კვლევის, ბიოფსიის) ჩატარებას გირჩევთ . თუ სკრინინგმა საეჭვო ცვლილება არ აჩვენა, განმეორებით გამოკვლევა მხოლოდ ორ წელიწადში ერთხელ მოგიწევთ. როდის უნდა ველოდოთ ძუძუს გამოკვლევების პასუხს? მამოგრაფიის დასრულების შემდეგ მამოგრამას (ფირს, რომელზეც სარძევე ჯირკვლის ქსოვილია გამოსახული) ორი ექიმი რადიოლოგი კითხულობს. კვლევის შედეგის მიღებას ქალი 10 სამუშაო დღის შემდეგ შეძლებს. რატომ არის აუცილებელი ძუძუს კიბოს სკრინინგი? მამოგრაფია ტარდება შიშველ მკერდზე, რომელიც კვლევის დროს რამდენიმე წამით მოექცევა სპეციალური აპარატურის ქვეშ. პროცედურა მტკივნეული არ არის. მას თან სდევს უმნიშვნელო დისკომფორტი (ამ შეგრძნებას ქალები ხშირად არტერიული წნევის გაზომვას ადარებენ), რომელიც პროცედურის დროს ჯირკვალზე მცირედი ზეწოლით არის განპირობებული და მამოგრაფიული კვლევის დასრულებისთანავე გაივლის. რა პრინციპით ხორციელდება ძუძუს კიბოს სკრინინგი? ძუძუს კიბოს სკრინინგი მამოგრაფიული კვლევის საშუალებით წარმოებს. სარძევე ჯირკვლის მამოგრაფია გულისხმობს რენტგენოლოგიურ კვლევას, რომლის დროსაც ძუძუს ქსოვილის დასხივება ჯანმრთელობისთვის სრულიად უსაფრთხო, მინიმალური დოზით ხდება. ძუძუს კიბოს სკრინინგი მეტად ხანმოკლე პროცედურაა.


text: ჩვენს დონორთა ბანკში არიან 18-დან 33 წლამდე ასაკის ქალები, რომლებსაც უკვე ჰყავთ შვილები, აქვთ კარგი გენეტიკური ისტორია და მათი კვერცხუჯრედების დახმარებით წარმატებით ჩატარებული ხელოვნური განაყოფიერების პროცედურები. ამრიგად, შანსი, რომ დონორის კვერცხუჯრედების დახმარებით მიიღოთ დიდი ხნის ნანატრი ორსულობა ძალიან მაღალია. ქალს, თუ მას არ ჰყავს ქმარი ან პარტნიორი, შეუძლია დაორსულდეს დონორის სპერმის დახმარებით. როდესაც დაქორწინებულ წყვილს უნაყოფობის პრობლემა ექმნებათ, ისინი განიცდიან დიდ სტრესს, იმედგაცრუებას. მათ ბევრი ტესტის და გამოკვლევის გავლა უწევთ, რომლებიც, ზოგჯერ, წლობით გრძელდება. ძალიან ხშირად, დაორსულების მცდელობები წარუმატებელია, ქალი კარგავს წლებს, ჯანმრთელობას, საკვერცხეების მარაგს და, რა თქმა უნდა, ფინანსებს. ხდება ისეც, რომ ხელოვნური განაყოფიერების დროს საკუთარი კვერცხუჯრედებით და ქმრის სპერმით შეუძლებელია ორსულობის მიღება, მისი შენარჩუნება და ჯანმრთელი ბავშვის გაჩენა. ერთადერთი გამოსავალი რჩება დონორის კვერცხუჯრედის და / ან დონორის სპერმის გამოყენება. ეს გადაწყვეტილება წყვილისთვის არც ისე მარტივია. ხშირად პაციენტები საჭიროებენ პროფესიონალი ფსიქოლოგის დახმარებას. და როდესაც ეს მთული გადაწყვეტილება იქნება მიღებული, პაციენტები განიცდიან შეუდარებელ ბედნიერებას, რადგან უნაყოფობასთან მრავალწლიანი ბრძოლისთვის ისინი საბოლოოდ ჯილდოვდებიან უძვირფასესი და უსაყვარლესი პაწიათი! რა ჩვენებების დროს შეიძლება იყოს გამოყენებული დონორის კვერცხუჯრედები? ქალის ასაკი (43 წლის და ზემოთ). დაბადებისთანავე, გოგონებს უკვე აქვთ გარკვეული რაოდენობის კვერცხუჯრედები, რომლებიც ბუნებით არის დაპროგრამებული, მათი რაოდენობა ცხოვრების განმავლობაში არ იზრდება, პირიქით, მცირდება. დაბადებისას კვერცხუჯრედების რაოდენობა არის 400 ათასიდან – 1,5 მილიონამდე, რაც ყოველთვიურად მცირდება, კვდება უცნობი მიზეზების გამო. სექსუალური მომწიფების დროისთვის (11-14 წელი), საკვერცხეები უკვე შეიცავს დაახლოებით 300-400 ათასს. ყოველთვიურად საკვერცხეებში ხდება რამდენიმე ფოლიკულის წარმოქმნა (15–25), მაგრამ მწიფდება მხოლოდ ერთი კვერცხუჯრედი, რომელსაც შეუძლია განაყოფიერება. დანარჩენის სიკვდილი გარდაუვალია. ამ პროცესის შეჩერება შეუძლებელია, ასევე შეუძლებელია კვერცხუჯრედების რაოდენობის გაზრდა. ამრიგად, ყველაზე მეტი ოოციტის (კვერცხუჯრედის მეცნიერული სახელი) რაოდენობა, ისევე როგორც მათი საუკეთესო ხარისხი, მოდის 20-35 წლის ასაკში. 35 წლის შემდეგ მოდის ხარისხის, რაოდენობის შემცირება. 40 წლის შემდეგ, ეს მაჩვენებლები მკვეთრად კლებულობს. ანუ, დარჩენილი ოოციტები არის ცუდი ხარისხის და ხშირად გენეტიკური დარღვევებით. ამიტომ, ასე რთულია ორსულობისა და ჯანმრთელი ბავშვის მიღება 40 წლის შემდეგ, თუნდაც ისეთი მარალი ტექნოლოგიების დახმარებით, როგორიცაა ხელოვნური განაყოფიერება. საკვერცხეების მარაგის ადრეული ამოწურვა ან ნაადრევი მენოპაუზა (კლიმაქსი). ამ ფენომენის მიზეზი შეიძლება იყოს: – მემკვიდრეობითი მიდრეკილება (ადრეული კლიმაქსი ჰქონდა დედას ან ახლო ნათესავებში). – ქირურგიული ჩარევები საკვერცხეებზე (კისტების მოცილება და ა.შ.). – ენდომეტრიოზი – ონკოლოგიური დაავადებები, სხივური თერაპია და ქიმიოთერაპია. – საკვერცხეების ამოკვეთა. – გარე ფაქტორები (ეკოლოგია, სტრესული სიტუაციები, მედიკამენტები, რადიაცია, მავნე ჩვევები და ა.შ.). რეზისტენტული საკვერცხეები. ანუ, საკვერცხეები არ არის მგრძნობიარე ჰორმონალური პრეპარატებით სტიმულაციისას, წამლის მაღალი დოზების მიუხედავად მათში არ მწიფდება ფოლიკულები. საკვერცხეების თანდაყოლილი ანომალიები. დედის გენეტიკური დაავადებები, რომლებიც შეიძლება გადაეცა შვილს. მრავალჯერადი წარუმატებელი ხელოვნური განაყოფიერების პროცედურა საკუთარი კვერცხუჯრედით (2 ან მეტი). ანუ, მიღებული იქნა დაბალი ხარისხის ემბრიონები, არ ხერხდება იმპლანტაცია და ადრეულ ვადაზე მაყოფის ჩამოშლა რა ჩვენებების დროს შეიძლება იყოს გამოყენებული დონორის სპერმა? ქმრის / პარტნიორის არყოლა. მეუღლის სპერმატოგენეზის სერიოზული დარღვევა (აზოოსპერმია, ოლიგოასტენოტერატოზოოსპერმია, ასპერმია). მემკვიდრეობითი დაავადებები მამაკაცებში. ხელოვნური განაყოფიერება დონორის კვერცხუჯრედებით შეიძლება განხორციელდეს შემდეგი ვარიანტებით. ანონიმური დონორი. როდესაც ქალმა არ იცის დონორის ვინაობა, მაგრამ შეუძლია გაეცნოს მის ანკეტას, ფიზიკურ და სამედიცინო მონაცემებს. ასეთ დონორები ჰყავს კლინიკას ან გვაწვდის სპეციალიზირებული სააგენტო. ქალს შეუძლია შეარჩიოს დონორი მისი მოთხოვნების მიხედვით, ყველაზე ხშირად ცდილობენ შეარჩიონ სისხლის ჯგუფის მიხედვით, ირჩევენ საკუთარი თავის მსგავსს ფიზიკური მონაცემებით – გარეგნობით, თმის ფერით, თვალის ფერით, სახის ფორმით, თვალის ფორმით, განათლებით, ჰობით და ა.შ. ამ დონორების შესახებ კლინიკას გააჩნია სრული ინფორმაცია, ყველა მონაცემი მათი კვერცხუჯრედების ხარისხზე, მიუღიათ თუ არა მონაწილეობა კვერცხუჯრედის დონაციაში სხვა დროს, მიღებულია თუ არა ორსულობა მათი კვერცხუჯრედების დახმარებით. ასევე დონორებს უტარდებათ გამოკვლევები ვირუსულ ინფექციებზე, ხშირად გენეტიკურ დაავადებებზეც კი. გენეტიკური კვლევა შეიძლება ჩატარდეს პაციენტის სურვილისამებრ. დონორი აკმაყოფილებს ჯანმრთელობის დაცვის კანონმდებლობით დადგენილ მოთხოვნებს. ესენია ასაკობრივი მოთხოვნები (18-33 წლამდე), სრული ფიზიკური და ფსიქიკური ჯანმრთელობა, ქრონიკული დაავადებების არარსებობა, კარგი გარეგნობა და ჭარბი წონის არარსებობა, გენეტიკური და მემკვიდრეობითი ხასიათის დაავადებების არარსებობა, მისასალმებელია მინიმუმ 1 საკუთარი ბავშვის ყოლა და ბავშვს/ ბავშვებს არ უნდა ჰქონდეს გადახრების განვითარებაში. აგრეთვე დონორი მზად უნდა იყოს სამედიცინო და ფსიქოლოგიური ტიპის გამოკვლევების გასავლევად. არა ანონიმური დონორი. ამ შემთხვევაში, ქალი ან წყვილი კარგად იცნობს მომავალ დონორს. ყველაზე ხშირად, ისინი თავად პოულობენ კანდიდატებს ნათესავებში ან ნაცნობებში. ამ შემთხვევაში, დონორი ასევე გადის სრულ სამედიცინო შემოწმებას. დონორის სპერმის გამოყენებისას, შერჩევის პრინციპი იდენტურია. ანუ, შეიძლება არსებობდეს ან ანონიმური ან არა ანონიმური დონორი. სპერმის დონორები ასევე გადიან სრულ სამედიცინო შემოწმებას. ხელოვნური განაყოფიერების პროგრამა დონორის კვერცხუჯრედით შეიძლება იყოს ორი ტიპის: ხელოვნური განაყოფიერება გაყინული კვერცხუჯრედით, რომელიც უკვე ინახება კლინიკის კრიობანკში. ამ ტიპის ხელოვნური განაყოფიერების დროს ქალ-რეციპიენტს უტარდება სამედიცინო გამოკვლევები, ხდება მისი ენდომეტრიუმის მომზადება, დონორის კვერცხუჯრედის გალღვობა, ქმრის ან დონორის სპერმით განაყოფიერება და ემბრიონის გადატანა საშვილოსნოში. ასევე, თუ დარჩა კარგი და შესანიშნავი ხარისხის ემბრიონები, მათ ყინავენ და ინახევენ შემდეგი ორსულობისთვის, ან ნადგურდება პაციენტების სურვილისამებრ. ხელოვნური განაყოფიერება დონორის ცოცხალი კვერცხუჯრედების გამოყენებით. ამ ტიპის ხელოვნური განაყოფიერების დროს პაციენტები ირჩევენ დონორის დონორთა ბანკიდან და დონორი გადის სრულ სამედიცინო შემოწმებას. პაციენტის და დონორის ციკლები სინქრონიზირდება. მომზადებული ემბრიონის გადატანისთვის პაციენტს უტარდება ენდომეტრიუმის მომზადება ჰორმონალური პრეპარატებით. დონორისთვის, პარალელურად, ხორციელდება ჰორმონალური ოვულაციის სტიმულაცია, რომელიც საშუალოდ გრძელდება 9-10 დღის განმავლობაში. ნარკოზის ქვეშ ხდება ოოციტების ამოღება საკვერცხეებიდან და მათი განაყოფიერედა ქმრის/დონორის სპერმით. ამით დონორის ფუნქცია მთავრდება. შემდეგ იწყება ემბრიონის კულტივაცია, ანუ ემბრიოლოგები აკვირდებიან მათ ზრდას 3-5 დღის განმავლობაში, შემდეგ კი საუკეთესო გადააქვთ მომავალი დედის საშვილოსნოში. თუ დარჩა კარგი და შესანიშნავი ხარისხის ემბრიონები, მათ ყინავენ, რათა გამოიყენონ ან მომდევნო ორსულობისთვის, ან, თუ დაორსულება არ მოხდა ამ ციკლში. ამ შემთხვევაში ერთი ციკლის შემდეგ შეგიძლიათ კვლავ მოამზადოთ ენდომეტრიუმი, გაალღვოთ შენახული ემბრიონები და გადაიტანოთ ისინი საშვილოსნოში. პაციენტების თხოვნით და სურვილით შეიძლება მოხდეს ემბრიონის განადგურება. ხელოვნური განაყოფიერბა დონორის სპერმით პროცედურის დროს ქალი გადის ხელოვნური განაყოფიერების ყველა ეტაპს (წინასწარი სრული სამედიცინო გამოკვლევა, სუპეროვულაციის სტიმულაცია, კვერცხუჯრედების ასპირაცია საკვერცხეებიდან, რომელიც ხორციელდება ანესთეზიის ქვეშ, კვერცხუჯრედების განაყოფიერება დონორის სპერმით და ემბრიონის გადატანა საშვილოსნოში). თუ ქალი ინყოფება ოფიციალურ ქორწინებაში, საჭიროა მეუღლის წერილობითი თანხმობა დონორის სპერმის გამოყენების შესახებ. ეს პრინციპი ასევე მოქმედებს დონორის ოოციტების გამოყენების დროს. ანუ, სავალდებულოა ორივე მეუღლის წერილობითი თანხმობა. არის თუ არა ორსულობის 100% გარანტია დონორის კვერცხუჯრედების ან დონორის სპერმის გამოყენება? დამხმარე რეპროდუქციული ტექნოლოგიების სფეროში მკურნალობის თანამედროვე და მაღალტექნოლოგიური მეთოდების მიუხედავად, 100% გარანტია, სამწუხაროდ, არ არსებობს. მაგრამ დადებითი შედეგების სტატისტიკა სტაბილურად იზრდება. ამისათვის მნიშვნელოვანია შერჩეულ იქნას "სწორი" კლინიკა და გამოცდილი ექიმები. უარყოფით შედეგზე გავლენას ახდენს ბევრი ფაქტორი: – ქალის ასაკი. ყველაზე მეტი ეფექტურობა და შედეგიანობა აღინიშნება 25-35 წლის ასაკში. რაც უფრო ასაკიანია ქალი, და განსაკუთრებით 40 წელს გადაცილებული – მისი ორგანიზმის მარაგები იკლებს. ასაკიანთა ჯგუფის პაციენტების უმეტესობას აღენიშნება თანმხლები ქრონიკული დაავადებები (სიმსუქნე, არტერიული ჰიპერტენზია, ვარიკოზული ვენები და ა.შ.), რამაც შეიძლება უარყოფითად იმოქმედოს ბავშვის გაჩენის შესაძლებლობაზე. – ქრონიკული არანამკურნალევი ენდომეტრიტი, ენდომეტრიუმის პოლიპები. – მავნე ჩვევები, არასწორი ცხოვრების წესი. – ექიმების რეკომენდაციების შეუსრულებლობა. მაგრამ მკურნალობისადმი სწორი მიდგომით, ექიმის ყველა რეკომენდაციის შესრულებით და დადებითი განწყობით – თქვენ აუცილებლად მიაღწევთ სასურველ მიზანს.


მეზღაპრე's Blog: January 2010 ხვალ, 30 იანვარს 12 საათზე გელოდებით, ბავშვებო, Ligamus-ის ბავშვთა ოთახში. ორი საათის განმავლობაში ერთად გავიცნობთ წეროს, როგორც მფრინველს, ზღაპრის პერსონაჟსა და ხელოვნების ნიმუშს. სანამ ბავშვებს წავუკითხავ არაკს, ვითამაშებთ, ვუყურებთ მულტფილმს და ქაღალდისგან დავამზადებთ წეროებს, მშობლებს შეგიძლიათ ბავშვებს დაელოდოთ Ligamus-ის კაფეში და მიირთვათ გემრიელი ნამცხვერბი ან ისარგებლოთ მაღაზიის სამკითხველოთი. მე ილიას სახელმწიფო უნივერსიტეტის წიგნის მაღაზიაში ვმუშაობ მეზღაპრედ. ეს მაღაზია მდებარეობს ჭავჭავაძის გამზირზე ნომერ 32-ში. შაბათობით 2-დან 4 საათამდე ბავშვებს ვუკითხავ სხვა და სხვა წიგნს და შემდეგ ზღაპრის თემიდან გამომდინარე აქტივობებს ვაკეთებინებ, მაგალითად ერთხელ დავამზადეთ ერთჯერადი თეფშებისგან ანგელოზები, შევქმენით მოკლე მეტრაჟიანი ანიმაციური ფილმი, დავხატეთ ფუსუსუნები და რამდენი შაბათიც იყო იმდენი ახალი და საინტერესო რაღაც გავაკეთეთ.


text: ბომარისის ციხესიმაგრე |მეფე ედუარდ I-ის ციხესიმაგრეები უელსში*| |იუნესკოს მსოფლიო მემკვიდრეობის ძეგლი |ბომარისის ციხესიმაგრე |ქვეყანა||გაერთიანებული სამეფო| |ტიპი||კულტურული| |კრიტერიუმები||i, iii, iv| |სია||იუნესკოს სია| |რეგიონი**||ევროპა| |კოორდინატები| |გაწევრიანების ისტორია| |გაწევრიანება||1986 (მე-10 სესია)| |ნომერი||374| |* იხ. ინგლ. სახელი UNESCO-ს სიაში. ** იუნესკოს მიერ კლასიფიცირებული რეგიონი. |მსოფლიო მემკვიდრეობა UNESCO, ობიექტი No 374 რუს. • ინგლ. • ფრ. ბომარისის ციხესიმაგრე (ინგლ. Beaumaris Castle) — შუა საუკუნეების ციხესიმაგრე უელსში, კუნძულ ანგლსიზე. ნაგებობა ინგლისის მეფე ედუარდ I-მა ააგო ჩრდილოეთ უელსში ლაშქრობების დროს. მშენებლობა 1295 წელს დაიწყო, გრძელდებოდა 35 წლის მანძილზე, მაგრამ აღარასდროს დასრულებულა, რადგან ფინანსური პრობლემების გამო, მეფე იძულებული გახდა პროცესი შეეჩერებინა. ციხესიმაგრის სტრუქტურა კონცენტრულია. მდებარეობს კუნძულ ანგლსის სანაპირო ზოლში, მენაის სრუტის აღმოსავლეთ შესასვლელთან. ნაგებობას გარს თხრილი აკრავს, რომელიც ზღვას უერთდება. ცხიესიმგრე ამჟამად საკმაოდ კარგადაა შემონახული და მსოფლიოში ერთ-ერთ საუკეთესო არქიტექტურის მქონედ ითვლება ამგვარ ნაგებობებს შორის, ღიაა დამთვალიერებელთათვის. 1986 წელს, იუნესკომ ის უელსის კიდევ რამდენიმე ციხესიმაგრესთან ერთად მსოფლიო მემკვიდრეობის სიაში შეიტანა საერთო სახელით - ედუარდ I-ის ციხესიმაგრეები უელსში. იხილეთ აგრეთვე[რედაქტირება | წყაროს რედაქტირება] რესურსები ინტერნეტში[რედაქტირება | წყაროს რედაქტირება] - The Website of Beaumaris Castle - Official Cadw website - Beaumaris Castle, World Heritage Site - Beaumaris Castle history and photographs - www.geograph.co.uk : photos of Beaumaris Castle


text: 11 აპრილი — გრიგორიანული კალენდრის 101-ე დღე (ნაკიან წლებში — 102–ე დღე). წლის ბოლომდე დარჩენილია 264 დღე. დღის მოვლენები 1241 : მონღოლების შემოსევა ევროპაში: მონღოლები ბათუ ყაენისა (სურათზე) და სუბთაის ხელმძღვანელობით ანადგურებენ უნგრელთა არმიას მოჰის ბრძოლაში მდინარე საჟოსთან. 1512 : ბრძოლა რავენასთან 1713 : უტრეხტის ხელშეკრულების მთავარ შეთანხმებებს მოეწერა ხელი, რამაც ხელი შეუწყო ესპანეთისგან გამოყოფისთვის ომის დასრულებას. 1814 : ნაპოლეონის გადადგომა და გადასახლება კუნძულ ელბაზე 1968 : აშშ-ს პრეზიდენტმა ლინდონ ჯონსონმა ხელი მოაწერა აქტს სამოქალაქო უფლებების შესახებ 1899 : ესპანეთმა პუერტო რიკო აშშ-ს დაუთმო. 1945 : ამერიკულმა ჯარებმა ბუხენვალდის საკონცენტრაციო ბანაკი გაათავისუფლეს ვაიმართან, გერმანიაში. 2002 : სამხედრო გადატრიალების მცდელობაში ვენესუელის შეიარაღებული ძალების წევრებმა პრეზიდენტი უგო ჩავესი შეიპყრეს და გადადგომა მოსთხოვეს. 2006 : ირანმა ურანის გამდიდრება მოახერხა. 2012 : პარტია სენურიმ პაკ კინ ჰეს ხელმძღვანელობით სამხრეთ კორეის საპარლამენტო არჩევნებში გაიმარჯვა. 2019 : დიდი ბრიტანეთის პოლიციამ ვიკილიქსის დამაარსებელი ჯულიან ასანჟი ლონდონში ეკვადორის საელჩოში დააპატიმრა. სუდანის პრეზიდენტი ომარ ალ-ბაშირი სახელმწიფო გადატრიალების შედეგად დაამხეს. 2021 : გილერმო ლასო ეკვადორის პრეზიდენტად აირჩიეს. 2022 : შეჰბაზ შარიფი პაკისტანის პრემიერ-მინისტრად აირჩიეს, მას შემდეგ რაც იმრან ხანს პარლამენტმა უნდობლობა გამოუცხადა. საქართველოს ევროკავშირში წევრობის განაცხადზე კითხვარი გადაეცა. ამ დღეს დაბადებულნი 1769 : ლანი, ჟან — ფრანგი სამხედრო მოღვაწე 1825 : ლასალი, ფერდინანდ — გერმანელი პოლიტიკოსი 1916 : ბაბლიძე, ეკატერინე — ქართველი მხატვარ-კერამიკოსი. ამ დღეს გარდაცვლილნი 1727 : ჯორჯ I — დიდი ბრიტანეთის მეფე 1977 : პრევერი, ჟაკ — ფრანგი პოეტი 2015 : კოტე თოლორდავა - ქართველი კონო და თატრის მსახიობი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: მარკოზ არეთუსელი იოანე მეუდაბნოე ევსტათი ბითვინიელი იხილეთ აგრეთვე სხვა თვეები 0411


text: 16 აპრილი — გრიგორიანული კალენდრის 106-ე დღე (ნაკიან წლებში – 107-ე დღე). წლის ბოლომდე დარჩენილია 259 დღე. დღის მოვლენები 1346 : გამოცხადდა სერბეთის სამეფო. 1909 : რომის პაპმა პიუს X-მ ჟან დ’არკი წმინდანად შერაცხა. 1917 : ვ. ლენინი შვეიცარიიდან რუსეთში დაბრუნდა. 1922 : რაპალოში გაფორმდა სსრ კავშირ-გერმანიის ხელშეკრულება დიპლომატიური ურთიერთობების აღდგენის შესახებ. 1948 : შეიქმნა ევროპის ეკონომიკური თანამშრომლობის ორგანიზაცია (OEEC). 2007 : ვირჯინიის ტექნიკური უნივერსიტეტის ტერიტორიაზე განხორციელებული თავდასხმისას მანიაკმა მკვლელმა 33 ადამიანი იმსხვერპლა. 2012 : ტაურ მატან რუაკი აღმოსავლეთ ტიმორის პრეზიდენტად აირჩიეს. 2016 : ეკვადორში 7,8 Mw სიძლიერის მიწისძვრა მოხდა, რომლის შედეგად 550-ზე მეტი ადამიანი დაიღუპა. 2017 : თურქეთის საკონსტიტუციო რეფერენდუმის შედეგებით, მოსახლეობის უმრავლესობამ ცვლილებებს მხარი დაუჭირა. ამ დღეს დაბადებულნი 1319 : ჟან II — საფრანგეთის მეფე 1652 : კლემენტ XII — რომის პაპი 1797 : ადოლფ ტიერი — საფრანგეთის პრეზიდენტი 1844 : ფრანსი, ანატოლ — ფრანგი მწერალი 1860 : ხუნდაძე, სილოვან — ქართველი პედაგოგი და საზოგადო მოღვაწე 1881 : ჰალიფაქსი, ედუარდ — ინგლისის სახელმწიფო მოღვაწე 1886 : ტელმანი, ერნსტ — გერმანელი პოლიტიკოსი 1889 : ჩაპლინი, ჩარლზ — ინგლისელი რეჟისორი და მსახიობი 1896 : ცარა, ტრისტან — ფრანგი პოეტი 1909 : აბელიშვილი, ლევან — ქართველი ელექტროტექნიკოსი 1916 : ლოლაძე, შალვა — ქართველი სამხედრო 1927 : ბენედიქტე XVI — რომის პაპი 1940 : მარგრეტე II — დანიის დედოფალი 1946 : რამაზ გიორგობიანი — ქართველი მსახიობი, რეჟისორი, სცენარის ავტორი. 1974 : ლარა დატი — ინდოელი მის სამყარო. 1972 : ლუკა კურტანიძე — ქართველი სპორტსმენი, თავისუფალი სტილით მოჭიდავე. ამ დღეს გარდაცვლილნი 69 : ოტონი — რომის იმპერატორი 1713 : არჩილ II — მეფე, პოეტი, ვახტანგ V-ის ძე 1783 : მაიერი, კრისტიან — ჩეხი ასტროლოგი 1828 : გოია, ფრანსისკო — ესპანელი მხატვარი 1859 : ტოკვილი, ალექსის — ფრანგი სოციოლოგი, ისტორიკოსი და პოლიტიკური მოღვაწე 1958 : ფრანკლინი, როზალინდ — ბრიტანელი ქიმიკოსი 1968 : ფერბერი, ედნა — ამერიკელი მწერალი 1972 : კავაბატა იასუნარი — იაპონელი მწერალი 1991 : ლინი, დეივიდ — ინგლისელი კინორეჟისორი 1994 : ელისონი, რალფ — ამერიკელი მწერალი 2020 : ჯინ დეიჩი — ამერიკელი რეჟისორი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: ნიკიტა აღმსარებელი თეოდოსია ქალწული ღირსი ილირიკე მოწამენი: ელპიდიფორე, დიო, ბითონიო და გალიკე აგრეთვე: დანია, გრენლანდია : დედოფლის დაბადების დღე კუბა : მილიციის დღე იხილეთ აგრეთვე სხვა თვეები 0416


დოდკა – პირადი ბლოგი – Sweet.ge Tag: დოდკა What I’ve Been Up To ბოლო დროს იშვიათად ვიცლი საწერად. არადა რამდენი რამ ხდება. გააზიარეთ:TweetShare on Tumblr Posted on 19 December, 201018 February, 2011Author SweetCategories დღიურიTags DJ პაატა, DVD, Sex and the City, wallpaper, ბაკურიანი, ბლოგომანია, განწყობა, დოდკა, ეკატერინე, ვოკალი, კარაოკე, კინო, მანქი, მეგობრები, ოჯახი, როკო, საახალწლო, სათვალე, საქართველოს ბანკი, საჩუქარი, სერიალი, სიმღერა, ფილმი, ფორტუნა, ყვავა, წიგნი16 Comments on What I’ve Been Up To დაამარცხე ბლოგერი გუშინწინ პირველად ვუყურე გადაცემას “დაამარცხე ვარსკვლავი” და თუ გავითვალისწინებთ, რომ ტელევიზორს ძალიან იშვიათად ვუყურებ, შეიძლება ითქვას, რომ ამ შოუმ მართლა ჩამითრია. გააზიარეთ:TweetShare on Tumblr Posted on 14 July, 201010 September, 2010Author SweetCategories ბლოგოსფეროTags hexe, ანი სირაძე, ანრი ჯოხაძე, გაბო, დოდკა, ეკატერინე, ზურიუსი, თიკო სადუნიშვილი, თინი, ირაკლი ლომაია, ლანდიშა, ნანკა კალატოზიშვილი, ქეთი მელუა, ცნობილები, ჯაბა ქარსელაძე, ჰექსე76 Comments on დაამარცხე ბლოგერი ფოტოები Kosmoshow-ს ინტერვიუდან აქ უნდა დამეწერე ”ცხელ-ცხელი ფოტოები” მეთქი, მაგრამ მივხვდი რო კაი ხნის გაგრილებულია ესენი უკვე. ამიტომ ოდნავ გრილი, დაგვიანებული ფოტოები ”კოსმოშოუს” ინტერვიუდან. ძალიან ლამაზი სასტუმროა – ძლიან ლამაზი ხედით (განსაკუთრებით ღამის ხედი – ძველ თბილისზე) მაგრად შემცივდა ჩემი ბლოგი ჩანს ეკრანზე ჩვენი ინტერვიუს მაგიდა Camshot in the Toilet გააზიარეთ:TweetShare on Tumblr Posted on 5 November, 200920 November, 2009Author SweetCategories დღიურიTags kosmoshow, გადაცემა, დოდკა, ვარდისფერი, ლიფტი, სასტუმრო, სიცივე, სოციალური მედია, ტიფლისი, ტუალეტი, ფოტოები, ღამე, ძველი თბილისი, ხედი14 Comments on ფოტოები Kosmoshow-ს ინტერვიუდან 30 გაკვეთილი ქართულ ბლოგოსფეროში ძალიან ცოტა მომეძევება ისეთი, ვინც ბლოგინგს სერიოზულად უყურებს ან რაიმე სამომავლო შემოსავლის წყაროდ აღიქვამს, მაგრამ მერწმუნეთ გავა სულ ცოტა დრო და ისინი, ვინც თავიდანვე პროფესიონალურად მიუდგნენ საკითხს, აუცილებლად მიაღწევენ წარმატებას. Continue reading 30 გაკვეთილი გააზიარეთ:TweetShare on Tumblr Posted on 24 August, 200929 August, 2014Author SweetCategories რჩევები და ხერხებიTags 30 გაკვეთილი, 30 კვირა, Blogger, problogger, ბლოგები, ბლოგერებს, ბლოგერი, ბლოგერობა, ბლოგი, ბლოგინგი, ბლოგის, ბლოგოსფერო, გაკვეთილები, გაუმჯობესება, დოდკა, პრობლოგერი, პროფესიონალი78 Comments on 30 გაკვეთილი And the BIG Question goes Suggestion-ებს გადავხედე ამას წინათ და ყველაზე მაღალი რეიტინგი ბლოგების მიმოხილვას აქვს. მინდოდა დამეწერა ზოგიერთი კარგი ბლოგის შესახებ, მაგრამ ერთი შეკითხვა დამებადა რასაც ვერაფრით გავეცი პასუხი. რატომ კითხულობთ ჩემს ბლოგს? რა გაიძულებთ ყოველ დღე აკრიფოთ ბრაუზერში sweet.ge და მიუხედავად იმისა რომ ხანდახან ჩემი ბლოგი მართლა ჭედავს მოთმინებით ელოდოთ მის სრულად ჩატვირთვას? რატომ გაინტერესებთ ჩემი ცხოვრება? მე ხომ სხვა არაფერზე ვწერ... ჩემთვის გასაგებია, რატომ კითხულობთ დოდკას, იმიტომ რომ ის ყოველთვის კონკრეტულ საკითხებს საინტერესოდ განაზოგადებს. მე კი მხოლოდ კონკრეტულზე ვჩერდები და სიღრმისეულად არ ვაანალიზებ იმას, რასაც ვწერ. გასაგებია რატომ კითხულობთ თინის, Continue reading And the BIG Question goes გააზიარეთ:TweetShare on Tumblr Posted on 1 June, 200929 August, 2014Author SweetCategories Media & GadgetsTags Blog, ბლოგი, დოდკა, დრამა, ვარდისფერი, თაზო, თინი, თომუშკა, სოფი, ყვავა, შეკითხვა47 Comments on And the BIG Question goes Posts navigation


text: ტერმინი ქართული შეიძლება გამოხატავდეს საქართველოსა და ქართველებთან დაკავშირებულ ან მათთვის დამახასიათებელ სხვადასხვა ცნებებს, როგორებიცაა: ქართული ენა ქართული დამწერლობა ქართული მართლმადიდებელი ეკლესია ქართული ღვინო ქართული სამზარეულო ქართული ხალხური ცეკვები ქართული ცურვა ქართული ლიტერატურა ქართული თეატრი ქართული (უნიკოდის ჯგუფი) იხილეთ აგრეთვე :კატეგორია:საქართველო პორტალი:საქართველო